பாக்கி  வரி பணத்திற்கு  கூடுதல் வரியின்றி தவணை  முறையில்  செலுத்தும்  சலுகையை LHDN  வழங்கியுள்ளது

புத்ரா ஜெயா, ஜூலை 27 – வருமான வரி மற்றும் சொத்து வருமான வரி செலுத்துவோர் வைத்திருக்கும் பாக்கி பணத்திற்கு கூடுதல் வரியின்றி அந்த தொகையை தவணை முறையில் கட்டுவதற்கான வாய்ப்பை வருமான வரித்துறை வழங்கியுள்ளது. ஜூன் 6 ஆம் தேதி முதல் 2024ஆம் ஆண்டு மார்ச் 21 ஆம தேதிவரை SVDP எனப்படும் சிறப்பு சுய தன்னார்வ தகவல் வெளியிடும் திட்டத்தின்கீழ் இதற்கான விண்ணப்பங்களை செய்வதற்கான வாய்ப்பு வழங்கப்பட்டுள்ளதாக உள்நாட்டு வருமான வரித்துறை வெளியிட்ட அறிக்கையில் தெரிவத்துள்ளது. வருமான வரி செலுத்துவோர் தங்களது வருமானம் மற்றும் வரி கணக்கு விவரங்களை சரியாகவும் முறையாகவும் சமர்ப்பிப்பதன் மூலம் பாக்கி வரிப்பணத்திற்கு கூடுதல் அபராத வரி செலுத்தப்படாமல் தக்களது வரி பாக்கியை தவணை முறையில் செலுத்துவதற்கான வாய்ப்பை பெறலாம். எழுத்துப் பூர்வமாக அல்லது இணையம் வாயிலாக இதற்கான விண்ணப்பத்தை சமர்ப்பிக்கலாம் என வருமான வரித்துறை வெளியிட்ட அறிக்கையில் தெரிவித்துள்ளது.

 Tags
for arrears

instalment plan

LHDN offers

with no additional tax


Faiz  கொள்ளைக்  கும்பல்  முறியடிப்பு   அறுவர் கைது

மலாக்கா , ஜூன் 9 – மோட்டார் சைக்கிள்களை திருடுவது மற்றும் வழிப்பறி

கொள்ளையில் ஈடுபட்டு வந்த Faiz கும்பல் முறியடிக்கப்பட்டதோடு அதன் ஆறு உறுப்பினர்கள் கைது செய்யப்பட்டனர். மலாக்கா தெங்கா வட்டாரத்தில் மோட்டா சைக்கிள்களை திருடிவந்த 13 வயது நபர் முதல் 40 வயதுடைய அந்த சந்தேகப் பேர்வழிகள் அனைவரும் Tangga Batu, Paya Rumput, Taman Paya Rumput Indah, Rembia ஆகிய இடங்களில் மேற்கொள்ளப்பட்ட வெவ்வேறு சோதனை நடவடிக்கையின்போது கைது செய்யப்பட்டடதாக Melaka Tengah மாவட்ட போலீஸ் தலைவர் துணை கமிஷனர் Christopher Patit தெரிவித்தார். திருடப்பட்ட மோட்டார் கைக்கிள்களின் அமைப்பை இக்கும்பல் மாற்றிய பின் அதனை விற்பனை செய்து வந்தது கண்டறியப்பட்டதாகவும் கடந்த சில மாதங்களாக இக்கும்பல் செயல்பட்டுள்ளனர் என தெரியவந்ததாக அவர் கூறினார்.

 Tags
of the Faiz

Six members

Tanah Merah Gang

were arrested


தீயிலிருந்து காப்பாற்ற, வீட்டின் மேல் மாடியிலிருந்து இரு மகன்களை தூக்கி எறிந்த தந்தை

பாகோ, ஜூலை 7 – பெக்கார் லெங்காவிலுள்ள, கடை வீடு ஒன்றில் பரவிய தீயிலிருந்து தனது இரு மகன்களை காப்பாற்ற, அவர்களை மேல்மாடியிலிருந்து தந்தை ஒருவர் தூக்கியெறிந்தார்.

அதிகாலை மணி 4.30 வாக்கில் நிகழ்ந்த அச்சம்பவத்தின் போது, 30 வயது ஜமீருல் சுவாஹிமி எனும் அவ்வாடவர், தனது 10 மற்றும் நான்கு வயதான மகன்களை கீழே தூக்கி வீசியதாக கூறப்படுகிறது.

தீ பரவிய கடை வீட்டிற்கு கீழ் இருந்த தொழிற்சாலை ஊழியர்கள், அவ்விரு சிறுவர்களையும் பிடித்து காப்பாற்றினர்.

எனினும், அதன் பின்னர் தன்னை தானே காப்பாற்றிக் கொள்ள கீழே குதித்த ஜமீருல், இரும்பில் மோதி காயமடைந்தார்.

அதனால், அவர் தற்சமயம் சுல்தானா பத்திமா மருத்துவமனையில் சிகிச்சைக்காக அனுமதிக்கப்பட்டுள்ளார்.

அச்சமவத்தில், பத்து கடை வீடுகள் முற்றாக தீக்கிரையாகின

 Tags
Father throws sons

from flames

from upper floor

to save them


தாய்லாந்து  குழுவுடன்  ஏற்பட்ட  தோல்விக்கு  வெப்ப  சீதோஷ்ண  நிலையை  காரணம்  கூறக்கூடாது  –  இளவரசன்

நொம்பென், மே 7 –
சீ போட்டியில் நேற்று தாய்லாந்து குழுவுடனான ஆட்டத்தில்
2 -0
என்ற கோல் கணக்கில் அடைந்த தோல்விக்கு அதிகமான வெப்ப சூழ்நிலையை மலேசியாவின்
Harimau Muda
விளையாட்டாளர்கள் காரணம் கூறக்கூடாது என அக்குழுவின் பயிற்சியாளர்
E . Elavarasan
தெரிவித்துள்ளார்
.

எந்தவொரு சூழ்நிலையிலும் விளையாடுவதற்கு மலேசிய விளையாட்டாளர்கள் தங்களை தயார்படுத்திக்கொள்ள வேண்டும் என அவர் கேட்டுக்கொண்டார்
.

கிடைக்கின்ற வாய்ப்பை சரியான முறையில் பயன்படுத்திக் கொண்டிருந்தால் தாய்லாந்தை வீழ்த்தியிருக்க முடியும் என அவர் கூறினார்
.

நாளை திங்கட்கிழமை மலேசிய
Harimau
குழு
Vietnam-
முடன் மோதுகிறது
.

அதன் பிறகு மலேசிய குழு தனது கடைசி ஆட்டத்தில் சிங்கப்பூர் குழுவுடன் மோதவிருக்கிறது
.

ஏற்கனவே ஒரு ஆட்டத்தில் வெற்றி பெற்றுள்ள மலேசியா அடுத்து வரும் இரண்டு ஆட்டங்களிலும் வெற்றி பெற்றால் மட்டுமே அரையிறுதி ஆட்டத்திற்கு தகுதி பெறமுடியும் என இளவரசன் சுட்டிக்காட்டினார்
.

 Tags
Harimau Muda coach refuse

Malaysia's loss to thailand

Sea games 2023

to blame heat for


குவாலா பெர்லீஸ் -லங்காவி Ferry சேவை தற்காலிகமாக நிறுத்தம்

மார்ச் முதலாம், இரண்டாம் தேதிகளில், லங்காவியிலிருந்து குவாலா பெர்லீஸ் செல்லும் Ferry சேவையும்,குவாலா பெர்லீசிலிருந்து லங்காவி செல்லும் Ferry சேவையும் தற்காலிகமாக நிறுத்தப்படும்.

சம்பந்தப்பட்ட தேதிகளில், குவாலா பெர்லீஸ் வழிப் பாதையில், கடல் நீர் மட்டம் 1.6 மீட்டர் உயரும் என கணிக்கப்பட்டுள்ளது.

அது Ferry பயணிப்பதற்கு பாதுகாப்பானதாக இருக்காது என்பதால் அதன் சேவையை தற்காலிகமாக நிறுத்த முடிவுச் செய்யப்பட்டதாக Konsortium Ferry Line Ventures நிறுவனத்தின் மனித வள பிரிவு தலைவர் கேப்டன் டாக்டர் பஹாரின் பஹாரோம் தெரிவித்தார்.

அவ்விரு நாட்களிலும், லங்காவிக்கு சென்று வர, லங்காவி – குவாலா கெடா வழிப்பாதையை பயன்படுத்துமாறு பொதுமக்கள் கேட்டுக் கொள்ளப்படுகின்றனர்.

Cuti – Cuti Langkawi செயலி வாயிலாக லங்காவி – குவாலா கெடா சேவைக்கு முன்பதிவுச் செய்யலாம்.

 Tags
ferry operations are

Kuala Perlis-Langkawi

temporarily suspended


வெள்ள நீரில்  அடித்துச்  செல்லப்பட்ட காரில் இருந்த  பெண் அடையாளம் காணப்பட்டார்

மெர்சிங், மார்ச் 7 – ஜோகூர் மெர்சிங்கில் Jalan Nitar Utama-வில் வெள்ளத்தில் அடித்துச் செல்லப்பட்ட கார் கண்டுப்பிடிக்கப்பட்டதோடு அதில் இறந்த கிடந்த பெண்ணின் அடையாளமும் கண்டறியப்பட்டது. வெள்ளத்தில் மூழ்கிய மைவி கார் நேற்றிவு மணி 10.19 அளவில் மீட்கப்பட்ட பின் அக்காருக்குள் 24 வயதுடைய Tansharon என்ற பெண் இறந்து கிடந்தது கண்டுப் பிடிக்கப்பட்டதாக தீயணைப்பு மற்றும் மீட்புத்துறையின் அதிகாரி Abdul Muiz Muktar தெரிவித்தார்.

 Tags
driver in the car

The body of the female


சீக்கிய ஆலயத்தில் ஒரே பாலின தம்பதியர் திருமணம் செய்து கொண்டதால் இந்தியாவில் சர்ச்சை

டிம்பல் , செப் 27 – ஓரினச்சேர்க்கை திருமணத்தை சட்டப்பூர்வமாக்குவது தொடர்பான உச்ச நீதிமன்றத்தின் தீர்ப்புக்காக இந்தியா காத்திருக்கும் நிலையில், வட மாநிலமான பஞ்சாபில் LGBTQ எனப்படும் ஒரே பாலின ஜோடியின் அண்மைய திருமணம் தலைப்புச் செய்தியானதோடு பல்வேறு சர்ச்சையையும் உருவாக்கியிருக்கிறது. 27 வயதுடைய டிம்பிள், மற்றும் 21 வயதுடைய மனிஷா, ஆகியோர் செப்டம்பர் 18ஆம் தேதியன்று பதிண்டநகரில் தங்கள் குடும்பத்தினரின் ஆசீர்வாதத்துடன் திருமணம் செய்து கொண்டனர். பழமைவாத போக்கை கொண்ட இந்தியாவில் இந்த திருமணம் அபூர்வமான ஒன்றாக கருதப்படுகிறது. ஆனால் அந்த திருமணத்தின்போது சீக்கிய கோவிலில் – மணமகனும், மணமகளும் அனைத்து பாரம்பரிய சடங்குகளையும் நிறைவேற்றிய போதிலும் சீக்கிய மதத்தின் உயர் மத குருமார் ரியாணி ராக்பீர் சிங் உட்பட சில மதத் தலைவர்கள் இந்தத் திருமணத்தை கடுமையான விமர்ச்சித்தனர்.

ஒரே பாலின திருமணம் இயற்கைக்கு மாறானது மற்றும் சீக்கிய நெறிமுறைகளுக்கு எதிரானது” என்று ரியாணி ராக்பீர் சிங் அறிவித்திருக்கிறார். அந்த இரண்டு பெண்களின் திருமணம் கடுமையான தார்மீக மற்றும் மத மீறல் என்று அவர் கூறினார், மேலும் திருமணத்தை நடத்திய சீக்கிய குரு ஹர்தேவ் சிங் மற்றும் இதர மூன்று பேரை இடைநீக்கம் செய்யும்படி பதிண்டா குருத்வாரா செயலவைக்கு அவர் உத்தரவிட்டுள்ளார். இதையடுத்து ஹர்தேவ் சிங் தமது பதவியில் இருந்து நீக்கப்பட்டார். ஒரு பெண் தலைப்பாகை அணிந்திருந்ததால் மணமகன் மற்றும் மணமகள் இருவரும் பெண் என்பதை தம்மால் கண்டுபிடிக்க முடியவில்லை என்று அவர் தனது வாதத்தில் கூறினார். அதே வேளையில் குருத்வாராவிற்கு தங்கள் அடையாளச் சான்றிதழின் நகல்களை வழங்கியுள்ளதால் இந்த திருமணத்தில் குழப்பத்திற்கு எந்த காரணமும் இல்லை என்று டிம்பிள் தெரிவித்திருக்கிறார்.

 Tags
couple marry

in Sikh temple

India row after

LGBTQ


4914 ஒப்பந்த  மருத்துவ அதிகாரிகளுக்கு இவ்வாண்டு நிரந்தர வேலை வாய்ப்பு !

கோலாலம்பூர், ஏப் 8 – மருத்துவர், பல் மருத்துவர் மற்றும் மருந்தக அதிகாரி ஆகிய வேலைகளுக்காக 9152 ஒப்பந்த மருத்துவ அதிகாரிகளுக்கு நடத்தப்பட்ட நேர்முகத் தேர்வுகளின் அடிப்படையில் இவ்வாண்டு 4914 பேருக்கு நிரந்தர வேலை வாய்ப்பு வழங்கப்பட்டுள்ளதாக பொதுச் சேவை ஆணையம் கூறியுள்ளது.

இவர்களுக்கான நேர்முகத் தேர்வுகள் மார்ச் 1 முதல் 22ஆம் தேதி வரை நடத்தப்பட்டு வந்துள்ளன. இதன் அடிப்படையில் 8193 மருத்துவ அதிகாரிகளின் விவரங்கள் சுகாரத்துறையிடம் வழங்கப்பட்டு அவர்களின் விவரங்கள் சரிபார்க்கப்பட்தாகவும் அவர்களிலிருந்து தற்போதைய தேவையின் அடிப்படையில் 4914 பேருக்கு வேலை வழங்கப்பட்டுள்ளதாகவும் பொதுச் சேவை ஆணையம் கூறியிருக்கிறது.

நேர்முகத் தேர்வுகளின் முடிவுகள் ஏப்ரல் 17ஆம் தேதி அதன் அகப்பக்கம் மற்றும் முகநூல் வாயிலாக அறிவிக்கப்படும் நிலையில், அதிகாரிகளுக்கான நிரந்தர நியமனங்களுக்கான கடிதங்கள் மே 2ஆம் தேதி வழங்கப்படும். அதனைத் தொடர்ந்து அடுத்த 14 நாட்களுக்குள், மருத்துவ அதிகாரிகள் தங்களின் நியமனங்களை ஏற்றுக் கொள்வதை உறுதி செய்து தேவையான ஆவணங்களை சமர்பித்துவிட வேண்டும்.

 Tags
4914

contract

f to be offered

medical staf

permanent

positions

this year


சவூதி அரேபிய பல்கலைக்கழகத்தில் யோகா வகுப்பு

ரியாட், மார்ச் 6 – சவூதி அரேபிய நாட்டின் பல்கலைகழகங்களில் யோகா கலை போதிக்கப்படவிருக்கிறது.

யோகா வகுப்பை அறிமுகப்படுத்துவது தொடர்பில் அந்நாட்டில் உள்ள உயர் கல்வி கூடம் ஒப்பந்தம் செய்துக் கொள்ள திட்டமிட்டிருப்பதாக , சவூதி அரேபிய நாட்டின் யோகா செயற்குழு தலைவர் Nouf Al Marwaai தெரிவித்தார்.

யோகா என்றால் தியானமோ மனதை அமைதிப்படுத்தும் வெறும் கலையோ மட்டுமல்ல; ஆசன உடற்பயிற்சி , பிராணாயாமம் சுவாசப் பயிற்சி போன்றவை உடல் நலத்தையும் ஆரோக்கியமாக வைத்திருக்க உதவுவதாக அவர் குறிப்பிட்டார்.

 Tags
in universities

of Saudi Arabia introduced

The government

yoga classes


கையில் ‘ஹெங்கருடன்” நிற்கும் அம்மாக்களை கண்டால் செல்லப் பிராணிகள் கூட பயப்படுகின்றனவா? ; Tik Tok பயனர்கள் கேலி செய்து மகிழும் காணொளி வைரல்

வீட்டின் நுழைவாயிலில், கையில் “ஹெங்கருடன்” நிற்கும் உரிமையாளர் அழைத்தவுடன், வெளியே சுற்றிக் கொண்டிருக்கும் பொமரேனியன் வகை நாய் குட்டி ஒன்று உடனடியாக கீழ்படிந்து வீட்டிற்கு திரும்பும் காணொளி ஒன்று டிக் டாக்கில் வைரலாகியுள்ளது.

பாதின் முஹமட் என்பவரால் பதிவேற்றம் செய்யப்பட்டுள்ள அந்த 14 வினாடி காணொளி, ஒட்டு மொத்த இணையத்தளவாசிகளையும் வசீகரித்துள்ளது என்றே சொல்ல வேண்டும்.

அந்த காணொளியில், வீட்டின் வெளியில் சுற்றிக் கொண்டிருக்கும் தனது செல்லப் பிராணியை, இளஞ்சிவப்பு நிற டி-ஷர்டும், கைலியும் அணிந்திருக்கும் இந்திய மாது ஒருவர் அழைப்பதை காண முடிகிறது.

ஹெங்கரை கையில் பிடித்துக் கொண்டு “செல்ல எச்சரிக்கை” விடுத்த தனது உரிமையாளரை கண்டவுடன் அந்த குட்டி நாய் அவசரமாக வீட்டிற்குள் ஓடுகிறது.

நம்மில் பெரும்பாலானோர் சிறு வயதில் அதுபோன்ற அனுபவத்தை எதிர்நோக்கியிருப்போம். சில சமயங்களில் செல்லமாகவும், பல சமயங்களில் கடுமையாகவும் இருந்திருக்கும் அந்த அனுபவம்.

அதனை நினைவுக்கூரும் வகையில் இருக்கும் அந்த டிக் டொக் பதிவை இதுவரை எட்டு லட்சத்துக்கும் அதிகமானோர் பார்வையிட்டுள்ள வேளை; எட்டு லட்சத்திற்கும் அதிகமான “லைக்குகளை” பெற்றுள்ளது.

அதோடு, அந்த காணொளியின் கீழ் பகிரப்பட்டிருக்கும் கேலியான பதிவுகளை படிக்கும் போது, அந்த காணொளி அவர்களை எந்த அளவுக்கு மகிழ்வித்துள்ளது என்பதையும், அது எவ்வாறு அவர்களின் இளமைகால நினைவுகளை தூண்டியுள்ளது என்பதையும் உணர முடிகிறது.

“ஆசியாவிலுள்ள தாய்மார்களை கண்டு செல்லப் பிராணிகள் கூட பயப்படுகின்றனவா” என ஒருவர் பதிவிட்டுள்ள வேளை; “ஆசிய பெற்றோர்களின் திறமையே தனித்தான்” என மற்றொருவர் குறிப்பிட்டுள்ளார்.

“ஹெங்கர், நாய்களுக்கு கூட சரியான கற்றல் கருவிதான் போலும்” என மற்றொருவர் கேலியாக பதிவிட்டுள்ளது கவனத்தை ஈர்த்துள்ளது.

 Tags
called back home

dog

holding hanger

Obedient

owner

tiktok

wins hearts


புதிதாக  திறக்கப்பட்ட PJS 1  தமிழ்ப்பள்ளியில் 20 மாணவர்களுடன்  முதல் வகுப்பு  தொடங்கியது

கோலாலம்பூரில் , மார்ச் 20 – புதிய கல்வி தவணையின் முதல் நாளான இன்று சிலாங்கூரில் புதிதாக கட்டப்பட்ட PJS தேசிய மாதிரி தமிழ்ப்பள்ளியில் 20 மாணவர்களுடன் முதல் வகுப்பு தொடங்கியது. கல்வித்துறை துணையமைச்சர் Lim Hui Ying அந்த பள்ளிக்கு நேரடியாக வருகை புரிந்து முதல் நாள் நடவடிகைகையை பார்வையிட்டது பெற்றோர்களிடையே பெரிய மகிழ்ச்சியை ஏற்படுத்தியது. PJS 1 தேசிய மாதிரி தமிழ் பள்ளி சிலாங்கூரில் அமைந்துள்ள 100 ஆவது தமிழ்ப்பள்ளியாகும். அப்பள்ளியின் தலைமையாசிரியர் R . Rajaletchumy, இதர ஆசிரியர்கள் , மாணவர்கள் மற்றும் பெற்றோர்களும் துணையமைச்சர் Lim Hui Ying கை வரவேற்றனர்.

இப்பள்ளியில் இப்போதைக்கு முதல் வகுப்பில் 20 மாணவர்கள் மட்டும் இருந்தாலும் எதிர்காலத்தில் அதிகமான பெற்றோர்கள் தங்களது பிள்ளைகளை இப்பள்ளிக்கு அனுப்பி வைப்பார்கள் என அவர் தெரிவித்தார். அதோடு பள்ளியின் தலைமையாசிரியை ராஜலெட்சுமிக்கு தமது வாழ்த்துக்களை தெரிவித்துக்கொண்ட அவர் இப்பள்ளிக்கு நற்பெயர் கொண்டுவருவதற்கு அனைத்து ஆசிரியர்களும் தொடர்ந்து முயற்சியை மேற்கொள்வார்கள் என Lim Hui Ying நம்பிகைத் தெரிவித்தார். மேலும் இப்பள்ளியின் மாணவர்களுக்கு துணையமைச்சர் நினைவுச் சின்னத்தையும் வழங்கினார். 16 ஆசிரியர்களைக் கொண்ட இப்பள்ளி சிற்றுண்டி நிலையம், ஆய்வுக் கூடம், பஸ் நிலையம் மற்றும் பாதுகாவலர் கூடம் ஆகியவற்றையும் கொண்டுள்ளது.

 Tags
20 students

attended

session

SJK (T) PJS 1

started operating

the new schooling


உங்களது கனவை  நிறைவேற்றுங்கள்  ஹடி அவாங்கிற்கு அன்வார் வலியுறுத்து

கோலாலம்பூர், மார்ச் 3 – ஒற்றுமை அரசாங்கம் கவிழ்க்கப்படுமா? தொடர்ந்து கனவு காணுங்கள் என பாஸ் தலைவர் ஹடி அவாங்கை சாடியிருக்கின்றார் பிரதமர் அன்வார் இப்ராஹிம்.

நடப்பு அரசாங்கத்தின் கூரையில் கசிவு ஏற்பட்டுள்ளது. முன்கதவு பரவலாக திறந்திருக்கிறது.

எனவே அடுத்த அரசாங்கம் பின்கதவு வழியாக வராமல் முன் வாசல் வழியாகவே அமைக்கப்படும் என என ஹடி அவாங் கூறியிருந்தார். இதனிடையே அரசாங்கம் மூற்றில் இரண்டு பெரும்பான்மையை கொண்டிருப்பதோடு கட்சி தாவலை தடுக்கும் சட்டத்தையும் கொண்டுள்ளதால் அரசாங்கம் கவிழும் என்ற ஹடி அவாங் கூற்றை பி.கே.ஆர் கட்சியின் தகவல் பிரிவின் துணைத் தலைவர் Razeef Rakiman நிராகரித்தார்.

 Tags
Anwar tells Hadi

Carry on dreaming

of govts collapse


27 ஆண்டுக்குப் பிறகு  உலக அழகிப்  போட்டியை  இவ்வாண்டு  இந்தியா  நடத்துகிறது

புதுடில்லி, ஜூன் 9 – 27 ஆண்டுக்குப் பிறகு அனைத்துலக Miss World அழகிப் போட்டி இவ்வாண்டு இந்தியாவில் நடைபெறவிருக்கிறது. 71ஆவது முறையாக நடைபெறும் உலக அழகிப்போட்டி எதிர்வரும் நவம்பர் மாதம் நடைபெறும் என அதிகாரப்பூர்வமாக அறிவிக்கப்பட்டது. எனினும் இதற்கான தேதி இன்னும் நிர்ணயிக்கப்படவில்லை. 130 க்கும் நாடுகளைச் சேர்ந்த அழகிகள் அந்த போட்டியில் பங்கேற்கவிருப்பதாக மிஸ் வேல்ட் கஉலக அழகிப் போட்டியின் தலைவரும் அதன் தலைமை செயல் அதிகாரியுமான Julia Morlev செய்தியாளர் கூட்டத்தில் தெரிவித்தார். இந்த போட்டியை பிரபலப்படுத்தும் பிரச்சாரங்களில் பங்கேற்பதற்காக நடப்பு உலக அகியான Poland ந்தின் Karolina Bielawska தற்போது இந்தியாவில் இருந்துவருகிறார்.

ஆகக் கடைசியாக 1996 ஆம் ஆண்டு உலக அழகிப் போட்டியை இந்தியா ஏற்று நடத்தியது. இதற்கு முன் ஆறு முறை உலக அழகி பட்டத்தை இந்தியா வென்றுள்ளது. 1996 ஆம் ஆண்டில் Reita Faria , 1994ஆம் ஆண்டில் Aishwarya Rai , 1997ஆம் ஆண்டில் Diana Hayden,1999ஆம் ஆண்டில் Yukta Mookhey , 2,000 ஆம் ஆண்டில் Priyanka Chopra (2000),மற்றும் 2017ஆம் ஆண்டில் Manushi Chillar ஆகியோர் உலக அழகி பட்டங்களை வென்றுள்ளனர்

 Tags
2023

after 27 years

held in india

miss world

pageant


SUV  வாகனம்  கவிழ்ந்து  தீப்பற்றியது இருவர் காயம்

கோலாலம்பூர், ஜூலை 29 – NPE எனப்படும் Lebuhraya Pantai Baru வுக்கு வெளியேறும் பகுதிக்கு அருகே கூட்டரசு நெடுஞ்சாலையில் SUV வாகனம் ஒன்று கவிழ்ந்து தீப்பிடித்ததில் அதில் இருந்த இரண்டு தனிப்பட்ட நபர்கள் காயம் அடைந்தனர். நேற்றிரவு மணி 9.39 அளவில் தகவல்அறிந்து சம்பவம் நிகழ்ந்த இடத்திற்கு தீயணைப்பு மற்றும் மீட்புக் குழுவினர் சென்றதாக அதன் நடவடிக்கை அதிகாரி Abdul Rahmann Abdullah தெரிவித்தார். Mitsubishi Outlander வாகனம் கட்டுப்பாட்டை இழந்து கவிழ்ந்து சாலையில் மையப்பகுதியில் மோதியபின் தீப்பிடித்தது. இந்த சம்பவத்தில் அந்த வாகனத்தை ஓட்டிய 50 வயது ஆடவரும் அதில் பயணம் செய்த 45 வயது பெண்ணும் காயம் அடைந்தனர். பொதுமக்களின் உதவியோடு அந்த இரண்டு நபர்களும் அந்த வாகனத்திலிருந்து வெளியேற்றப்பட்டனர்.

 Tags
2 cedera

SUV dinaiki terbabas dan terbakar


கோவிட்-19 தொற்று காலத்தில், ஜொகூர் அரச குடும்பம் 123 மில்லியனை நன்கொடையாக வழங்கியது ; கூறுகிறார் மாநில MB

கோவிட்-19 பெருந்தெற்று பீடித்திருந்த காலத்தில், மாநிலம் முழுவதும் சிரமத்க்திற்கு உள்ளான 16 லட்சம் மக்களுக்கு உதவ, ஜொகூர் அரச குடும்பம் 12 கோடியே 30 லட்சம் ரிங்கிட்டுக்கும் அதிகமான பணத்தை நன்கொடையாக அளித்ததாக, மாநில மந்திரி பெசார் டத்தோ ஒன் ஹபீஸ் காசி தெரிவித்தார்.

மாறாக, அபாயம் என்று தெரிந்தும், மக்களின் நல்வாழ்வுக்காக கோவிட்-19 சோதனை கருவிகளையும், சுகாதார உபகரணங்களையும்விவிநியோகிக்க அரண்மனை அதிகாரிகளை அனுப்பியதையும் ஹபீஸ் சுட்டிக் காட்டினார்.

வெள்ளம், புயல் மற்றும் தீ போன்ற இயற்கை பேரிடர்களை எதிர்கொள்ளும் தயார்நிலை பணிகளிலும், ஜொகூர் அரச குடும்பம் எப்பொழுதும் முன்னிலையில் உள்ளது.

குறிப்பாக, ஏழை எளியவர்களுக்கு உதவுவது, கல்வி மற்றும் சுகாதார உதவிகள், பெண்கள் மற்றும் சிறுவர்களின் உரிமைகளை பாதுகாப்பது ஆகியவையும் அதிலடங்கும்.

இந்த இரக்க குணமும், அன்பும் தான் ஜொகூர் அரச குடும்பத்துக்கும், மக்களுக்கும் இடையில் இரு வலுமான பிணைப்பை ஏற்படுத்தியுள்ளதாக ஹபீஸ் சொன்னார்.

ஜொகூர் அரச அறக்கட்டளைக்கான பாராட்டு விழாவில், ஜொகூர் சுல்தானாட் அகப்பக்கத்த்கையும், புத்தகங்களையும் அதிகாரப்பூர்வமாக வெளியிட்ட ஹபீஸ் உரையாற்றினார்.

ஜொகூர் சுல்தான் இப்ராஹிம் அறக்கட்டளை வாயிலாக, மாநிலத்தின் அனைத்து மக்களுக்கும் வழங்கி வரும் உதவிகளுக்காக, ஜொகூர் சுல்தானுக்கு ஆன் ஹபீஸ் தனது ஆழ்ந்த நன்றியைத் தெரிவித்துக் கொண்டார்.

 Tags
donated

Johor royal family

more than RM123m


உரிமையாளரை வெட்டி காயப்படுத்திய மூன்று கொள்ளையர்கள், Toyota Fortuner வாகனத்துடன் தப்பிச் சென்றனர்

பஹாங், பெராவிலுள்ள, வீடொன்றில் புகுந்த முகமூடி அணிந்த மூன்று கொள்ளையர்கள், வீட்டின் உரிமையாளரான 56 வயது நபரை வெட்டி காயப்படுத்தி விட்டு, அவரது கறுப்பு நிற Toyota Fortuner வாகனத்தில் தப்பிச் சென்றனர்.

அவசர அழைப்பை தொடர்ந்து, சம்பவ இடத்திற்கு விரைந்த போலீசார், அங்கு வீட்டின் உரிமையாளர் இரத்த வெள்ளத்தில் கிடப்பதை கண்டதாக, பெரா மாவட்ட போலீஸ் தலைவர் சுப்ரிடெண்டன் என். குமரன் தெரிவித்தார்.

கால் மற்றும் கைகளில் வெட்டுக் காயங்களுக்கு இலக்கான அந்நபர் பின்னர் தெமர்லோ மருத்துவமனைக்கு கொண்டு செல்லப்பட்டார்.

அந்நபரிடமிருந்து திருடிச் செல்லப்பட்ட Toyota Fortuner வாகனம், பின்னர் நெகிரி செம்பிலான், பெல்டா சுங்கை லூய் பகுதியிலுள்ள ரப்பர் தோட்டம் ஒன்றில் கைவிடப்பட்ட நிலையில் கண்டுபிடிக்கப்பட்டதையும் குமரன் உறுதிப்படுத்தினார்.

அச்சம்பவம் தொடர்பில் தகவல் அறிந்த பொதுமக்கள், 09-2507999 என்ற எண்களில் போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
drive off

home

Men

owner

slash

Three masked

Toyota Fortuner

Victim


போலி பொருட்களை விற்கும் ‘சொர்க்கத் தளம்’  ஜாலான் பெட்டாலிங்

கோலாலம்பூர், மார்ச் 8 – போலி முத்திரை பொருட்களை விற்கும் சொர்க்க தளமாக, உலகின் 33 பகுதிகளில் ஒன்றாக தலைநகரில் உள்ள Jalan Petaling குறிப்பிடப்பட்டுள்ளது.

USTR – எனப்படும் அமெரிக்க வர்த்தக பிரதிநிதி அலுவலகம் , தான் மேற்கொண்டிருந்த ஆய்வில் அதனைக் குறிப்பிட்டிருக்கிறது.

அப்பகுதியில் பிரபல போலி முத்திரைகளைக் கொண்ட கைக் கடிகாரம், காலணி, கைப்பை, கருப்பு கண்ணாடி உட்பட மேலும் இதர பொருட்கள் விற்கப்படுவதாக , அந்த அலுவலகம் அதன் ஆய்வில் கூறியுள்ளது.

மேலும், போலி முத்திரை கொண்ட பொருட்களின் விற்பனையை ஒடுக்குவதில் உரிய நடவடிக்கையை எடுக்கத் தவறியிருக்கும் அதிகாரத்துவ தரப்பும் அந்த ஆய்வில் குறை கூறப்பட்டுள்ளது.

இதனிடையே, அந்த குற்றச்சாட்டு உண்மையில்லை என கோலாலம்பூர் சிறுவியாபாரிகள் சங்கத்தின் தலைவர் Datuk Ang Say Tee கூறியுள்ளார்.

Jalan Petaling- கில் 10 -லிருந்து 20 விழுக்காடு வரையிலான போலி பொருட்கள் மட்டுமே விற்கப்படுவதாக அவர் தெரிவித்தார்.

 Tags
'world-recognised'

Jalan Petaling


ஆறு  மாநிலங்களுக்கான  வாக்களிப்பு   தொடங்கியது

கோலாலம்பூர், ஆக 12 – சிலாங்கூர், நெகிரி செம்பிலான் , பினாங்கு, கெடா, திரெங்கானு , கிளந்தான் ஆகிய ஆறு மாநிலங்களில் சட்டமன்ற தேர்தலுக்கான வாக்களிப்பு இன்று தொடங்கியது. இன்று காலை 8 மணியளவில் திறக்கப்பட்ட 3,190 வாக்களிப்பு மையங்களில் உள்ள 17,048 வாக்குச் சாவடிகளில் தற்போது வாக்காளர்கள் தங்களது ஜனநாயக கடமையை செலுத்தி வருகின்றனர். இந்த வாக்களிப்பு மையங்கள் அனைத்தும் இன்று மாலை ஆறு மணிவரை திறந்திருக்கும். மொத்தம் 153,763 தேர்தல் பணியாளர்கள் பணியில் ஈடுபட்டு வருகின்றனர். ஆறு மாநிலங்களிலும் மொத்தம் உள்ள 245 சட்டமன்ற தொகுதிகளில் வாக்களிப்பு நடைபெற்று வருகின்றன. இந்த தொகுதிகளில் ஜூலை 29 ஆம் தேதி வேட்பு மனுத்தாக்கல் நடைபெற்றன. பிரதமர் டத்தோஸ்ரீ அன்வார் தலைமையிலான ஒற்றுமை அரசாங்கத்தின் பக்கத்தான் ஹராப்பான் – தேசிய முன்னணியை சேர்ந்த கூட்டணியும் , முன்னாள் பிரதமர் டான்ஸ்ரீ முஹிடின் தலைமையிலான பெரிக்காத்தான் நேசனல் கூட்டணியும் மாநில தேர்தலில் களம் இறங்கியுள்ளன.

பக்கத்தான் ஹராப்பான் கூட்டணியில் பி.கே.ஆர், DAP . Amanah மற்றும் Umno தலைமையிலான தேசிய முன்னணியும் இடம் பெற்றுள்ளன. அதே வேளையில் பெரிக்காத்தான் நேசனல் கூட்டணியில் பாஸ், பெர்சத்து, கெரக்கான் ஆகிய கட்சிகள் இடம் பெற்றுள்ளன. இதுதவிர சைட் சாடிக் தலைமையிலான் மூடா கட்சி, PSM எனப்படும் மலேசிய சோசலீச கட்சி, PRM ஆகிய கட்சிகளும் குறிப்பிட்ட சில தொகுதிகளில் வேட்பாளர்களை நிறுத்தியுள்ளன. மேலும் சில சுயேச்சைகளும் இந்த சட்டமன்ற தேர்தலில் போட்டியிடுகின்றனர் . ஏற்கனவே பெர்லீஸ் , பேரா, மலாக்கா , ஜொகூர், Pahang . Sabah, Sarawak ஆகிய ஏழு மாநில சட்டமன்றங்களில் தேர்தல் முடிந்துவிட்டதால் எஞ்சிய ஆறு மாநிலங்களில் மட்டுமே இன்று தேர்தல் நடைபெற்று வருகிறது.

நாட்டில் மிகப் பெரிய பொருளாதர வளர்ச்சி பெற்ற மாநிலமான சிலாங்கூரில் மொத்தம் உள்ள அனைத்து 56 தொகுதிகளிலும் பக்கத்தான் ஹராப்பான் – தேசிய முன்னணி கூட்டணிக்கும் பெரிக்காத்தான் நேசலுக்கும் கடும் போட்டி ஏற்பட்டுள்ளன.

பினாங்கு மாநிலத்தில் 40 தொகுதிகள் , நெகிரி செம்பிலானில் 36 தொகுதிகள் கெடாவில் 36 தொகுதிகள் ,கிளந்தானில் 45 தொகுதிகள், திரெங்ானுவில் 32 தொகுதிகளிலும் காலை 8 மணி முதல் சுறுசுறுப்பாக வாக்காளப்பு நடந்து வருகிறது.

இதனிடையே கோலா திரெங்கானு நாடாளுமன்ற தொகுதி இடைத் தேர்தலுக்கான வாக்களிப்பும் இன்று தொடங்கியது. கடந்த 15ஆவது நாடாளுமன்ற தேர்தலில் அந்த தொகுதியில் போட்டியிட்ட பாஸ் கட்சியின் வேட்பாளர் டத்தோ அகமட் அம்ஷாட் வெற்றி செல்லாது என தேர்தல் நீதிமன்றம் தீர்ப்பளித்ததைத் தொடர்ந்து அந்த தொகுதியில் இன்று இடைத் தேர்தல் நடைபெறுகிறது.

 Tags
for six states

Voting has begun


ஆகாயத்தில் ஆஸ்கர்  கதாநாயகர்களை நெகிழ வைத்த பயணிகள்;  காணொளி வைரல்

சென்னை, மார்ச் 29 – ஆஸ்கர் விருது வென்ற ஆவணப்படமான The Elephant Whisperers’ படத்தில் நடித்த யானை பராமரிப்பாளர்களான பொம்மன் – பெல்லி தம்பதியினரை விமான பயணிகள் பாராட்டும் காணொளி இணையத்தில் வைரலாகி வருகின்றது.

அந்த ஆவணப் படத்தை தயாரித்த படக்குழுவினருக்கு சின தினங்களுக்கு முன்பு மும்பையில் பாராட்டு விழா நடைபெற்றது. அந்த பாராட்டு விழாவில், அந்த ஆவணப் படத்தின் கதாநாயகர்களான பொம்மனும், பெல்லியும் கலந்துகொண்டனர். அந்த நிகழ்ச்சியை முடித்துவிட்டு, இருவரும் மும்பையில் இருந்து இண்டிகோ விமானம் மூலம் கோவைக்கு திரும்பியபோது , அவர்களை நெகிழ வைத்த சம்பவம் ஒன்று நிகழ்ந்தது.

பொம்மனும், பெள்ளியும் இண்டிகோ விமானத்தில் பயணிப்பது விமானிக்கு தெரியவர உடனே அவர் விமான கட்டுப்பாட்டு அறையிலிருந்து வெளியே வந்து அவர்களை வரவேற்றதோடு, பொம்மனையும் , பெள்ளியையும் பயணிகளுக்கு அறிமுகம் செய்து வைத்தார்.

இது மிகவும் பெருமையான தருணம். இவர்கள் ஹீரோக்கள் அல்ல; நிஜ மனிதர்கள்.அவர்களைப் பாரட்டுவோம் என அந்த விமானி தெரிவிக்க, பயணிகள் கைதட்டி பொம்மனையும் பெள்ளியையும் உற்சாகத்துடன் வரவேற்றனர்.

அந்த உற்சாக வரவேற்பால் மகிழ்ச்சியில் திளைத்த அந்த தம்பதியரின் காணொளி சமூக வலைத்தளங்களில் பகிரப்பட்டு வைரலாகி வருகின்றது .

 Tags
in the air

passengers

The video

went viral

who put Oscar heroes


ரசிகர்களை பெரிதும் ஈர்த்திருக்கும் பொன்னியின்  செல்வன் -2 டிரெய்லர்

சென்னை, மார்ச் 30 – மணிரத்னம் இயக்கத்தில் கார்த்தி, ஜெயம் ரவி, விக்ரம், ஐஸ்வர்யா ராய், த்ரிஷா உள்ளிட்டோர் நடித்திருக்கும் பொன்னியின் செல்வன் – 2 படத்தின் பாடல் மற்றும் ட்ரெய்லர் வெளியீட்டு விழா நேற்று சென்னையில் மிக கோலகலமாக நடைபெற்றது.

பல திரைப்பட நட்சத்திரங்கள் கலந்து கொண்ட அந்த விழாவில், ரசிகர்கள் மிகவும் எதிர்பார்த்திருந்த பொன்னியின் செல்வன் இரண்டாம் பாகத்தின் முன்னோட்டக் காட்சி வெளியிடப்பட்டது.

3 நிமிடங்கள், 34 வினாடிகள் ஓடும் இரண்டாம் பாக டிரைலர், படத்தின் முதலாம் பாக முடிவிலிருந்து தொடங்குகிறது.

சோழ தேசத்தில் நடக்கும் அரசியல் ஆட்டம், நந்தினியின் பழிவாங்கும் படலம் , நாட்டைக் காப்பாற்ற ஆதித்த கரிகாலன் , அருண்மொழி வர்மன், குந்தவை ஆகியோர் நடத்தும் போராட்டம் என பொன்னியின் செல்வனின் இரண்டாம் பாகம் நகரவிருக்கின்றது.

மிக விறுவிறுப்பான திருப்பங்களுடன் நகரும் இப்படத்தின் இரண்டாம் பாகம் ஏப்ரல் 28- ஆம் தேதி திரையரங்குகளை நாடவிருக்கின்றது

 Tags
‘Ponniyin Selvan 2’

epic returns

for final flourish

Mani Ratnam’s

trailer


தொழிற்நுட்ப  மற்றும் சமூக  கல்லூரிகளில்  இவ்வாண்டு  மாணவர்   எண்ணிக்கை குறைந்தது

கோத்தா பாரு, மே 16 – இவ்வாண்டு தொழிற்நுட்ப கல்லூரிகள் மற்றும் சமூக கல்லூரிகளில் இணைந்த மாணவர்களின் எண்ணிக்கை 12.8 விழுக்காடாக குறைந்துள்ளது என உயர்க்கல்வி அமைச்சின் அதிகாரி ஒருவர் தெரிவித்தார். கடந்த காலங்களில் ஆண்டுதோறும் அவ்விரண்டு உயர்க்கல்வி நிலையங்களிலும் சுமார்

ஒரு லட்சம் மாணவர்கள்வரை பயில்வதற்கு முன்வந்தனர். ஆனால் இந்த ஆண்டு இந்த எண்ணிக்கை 80,000 பேராக குறைந்ததாக உயர்க் கல்வி அமைச்சின் மாணவர் தேர்வு மற்றும் மேம்பாட்டு பிரிவின் இயக்குனர் Azirin Abdul Aziz தெரிவித்தார். பொறியியல் தொடர்பான துறைகளில் மாணவர்களின் எண்ணிக்கை குறைந்துள்ளது. பள்ளி மாணவர்களிடையே அறிவியல், தொழிற்நுட்பம், பொறியியல் மற்றும் கணித பாடங்களில் ஆர்வம் குறைந்து வருகிறது. இந்த நிலைமை தொடர்ந்தால் அடுத்த ஐந்து ஆண்டுகளில் இத்துறையில் வேலை வாய்ப்பும் குறைந்துவிடும் என அவர் தெரிவித்தார்.

 Tags
community colleges

down 12. 8 %

politechnics

Student intake in


2035 -இல்  உலகில் பாதிக்கும் மேற்பட்டோர்  உடற்பருமனாக இருப்பார்கள்  !

நியு யோர்க் , மார்ச் 3 – 2035 -இல் உலக மக்கட் தொகையில் பாதிக்கும் மேற்பட்டோர் உடற்பருமனாக இருப்பார்கள் என உலக உடற்பருமன் சம்மேளனம் எச்சரித்திருக்கின்றது.

உடற்பருமனால் 400 கோடி மக்கள் பாதிக்கப்படுவர் . அவர்களில் சிறுவர்களே அதிகம் பாதிக்கப்படுபவர்களாக இருப்பார்கள் என அந்த சம்மேளனம் அதிர்ச்சி தகவலை வெளியிட்டிருக்கிறது.

மக்கள் அதிக உடல் எடையால் பாதிக்கப்படும் பிரச்சனை , ஆப்பிரிக்கா ஆசியா ஆகிய நாடுகளிலே அதிகம் ஏற்படும்.

இதனால் 2035 -ஆம் ஆண்டுவாக்கில் , உடற்பருமன் பிரச்சனை , ஆண்டுக்கு 4 ட்ரில்லியன் அமெரிக்க டாலர் வரை செலவை ஏற்படுத்துமென அந்த சம்மேளனம் குறிப்பிட்டுள்ளது.

பதப்படுத்தப்பட்ட உணவை அதிகம் உட்கொள்வது, அமர்ந்தவாறே அதிக நேரம் வேலைகளை செய்வது , உணவு விநியோகம் மற்றும் விளம்பர நடவடிக்கைகளை கட்டுப்படுத்த பலவீனமான கொள்கைகளை கொண்டிருப்பது , ஆரோக்கிய கல்வி குறித்த குறைவான விழிப்புணர்வு ஆகியவை , உடற்பருமன் பிரச்சனைக்கான காரணங்களாக குறிப்பிடப்பட்டுள்ளன.

 Tags
Half of world

on track to be

overweight by 2035


லீமா   கண்காட்சியின்போது    8 பில்லியன் ரிங்கிட்    உடன்பாடு    கையெழுத்திடப்படும்

கோலாலம்பூர், ஏப் 11- லீமா எனப்படும் இவ்வாண்டு லங்காவி வான் மற்றும் கப்பல் போக்குவரத்து கண்காட்சியின்போது 8 பில்லியன் ரிங்கிட் மதிப்புள்ள பல்வேறு புரிந்துணர்வு உடன்பாடுகள் கையெழுத்திடப்படலாம் என எதிர்பார்க்கப்படுகிறது. தற்காப்பு மற்றும் வர்த்தகத்துறையில் அந்த உடன்பாடுகள் கையெழுத்திடப்படும் என Alpine integrated Solution Sdn Bhd ட்டின் நிர்வாக இயக்குனர் Anitha Jacob தெரிவித்தார். அரசாங்கம் மற்றும் நிறுவனங்களிடையே மற்றும் நிறுவனங்கள் மற்றும் நிறுவனங்களுக்கிடேயே உடன்பாடுகள் கையெழுத்திடப்படும் என அவர் கூறினார். 5 நாள் லீமா கண்காட்சியின்போது 600 நிறுவனங்கள் பங்கேற்கின்றன அவற்றில் 30 நாடுகளைச் சேர்ந்த 70 விழுக்காடு அனைத்துலக நிறுவனங்களும் உள்நாட்டிலிருந்து 30 விழுக்காடு நிறுவனங்களும் பங்கேற்பதாக Anitha Jacob தெரிவித்தார்.

 Tags
Lima 2023 to

see several agreements

to be sighned

worth RM 8 billion


மன்னர் சார்லஸ் முடிசூட்டு விழா ; டான் ஸ்ரீ விக்னேஸ்வரன் வாழ்த்து

மன்னர் மூன்றாம் சார்லசுக்கும், ராணி கமிலாவுக்கும், மஇகா தேசியத் தலைவர் டான் ஸ்ரீ விக்னேஸ்வரன் தமது மனமார்ந்த வாழ்த்துகளை தெரிவித்துக் கொண்டுள்ளார்.

மூன்றாம் சார்லஸ் மன்னரின் தலைமையில், பிரிட்டன் ஒரு புதிய சகாப்தத்தை தொடங்கியுள்ளது.

அந்நாட்டின் வளமான வரலாற்றில் இன்று ஒரு புதிய அத்தியாயம் என, தமது சமூக ஊடக பதிவின் வாயிலாக டான் ஸ்ரீ புகழாரம் சூட்டியுள்ளார்.

வேல்ஸ் இளவரசராக பொறுப்பேற்ற காலம் தொடங்கி மன்னராக முடிசூட்டும் வரையில், இங்கிலாந்து உட்பட இதர காமன்வெல்த் நாடுகள் வளர்ச்சியில் அவர் இன்றியமையாத பங்களிப்பை வழங்கியுள்ளார்.

மன்னர் மூன்றாம் சார்லஸ் தமைமையில், மலேசியாவுக்கும் பிரிட்டனுக்கும் இடையிலான உறவு, மேலும் வலுவடைந்து, புதிய உச்சத்தை எட்டுமெனவும் டான் ஸ்ரீ விக்னேஸ்வரன் நம்பிக்கை தெரிவித்தார்.

இந்த வரலாற்று சிறப்புமிக்க தருணத்தில், மன்னர் மூன்றாம் சார்லசும், ராணு கமிலாவும் நீண்ட ஆரோக்கியத்துடன், தொடர்ந்து வெற்றிகளை குவிக்க வாழ்த்துவதாகவும் அவர் குறிப்பிட்டுள்ளார்.

 Tags
Congratulations Don Sri Wigneswaran

Coronation of

King Charles


சிலாங்கூர்  வீடுகளுக்கு  அதிக வரவேற்பு

சிப்பாங், மார்ச் 12- சிலாங்கூர் வீடுகளுக்கு பொதுமக்களிடமிருந்து அதிக வரவேற்பு கிடைத்துள்ளது. இதுவரை வீடுகளுக்கான மனு செய்துள்ள 120,000 பேரின் பட்டியலை சிலாங்கூர் மாநில வீடமைப்பு மற்றும் சொத்துடைமை வாரியம் கொண்டுள்ளது. வரும் 2025ஆம் ஆண்டுவாக்கில் 60,000 கட்டுபடி விலை வீடுகளைக் கட்டுவதற்கு மாநில அரசு நிர்ணயித்துள்ள இலக்கைக் காட்டிலும் இந்த விண்ணப்பங்களின் எண்ணிக்கை இரு மடங்கு அதிகமாகும் என்று வீடமைப்புத் துறைக்கான மாநில ஆட்சிக்குழு உறுப்பினர் Rodziah Ismail தெரிவித்திருக்கிறார்.

குறைவான விலையில் அதே சமயம் பல்வேறு வசதிகளைக் கொண்டுள்ள காரணத்தால் ரூமா இடாமான் மற்றும் ஹராப்பான் வீடுகளுக்கு பொதுமக்கள் மத்தியில் அதிக வரவேற்பு உள்ளதாக அவர் சொன்னார். இந்த பிரிவு வீடுகள் குளிசாதனம், தொலைக்காட்சி, சமையலறை கோபினட், குளிர்பதனப் பெட்டி ஆகிய வசதிகளை கொண்டுள்ளதை அவர் சுட்டிக்காட்டினார். அடுத்த ஈராண்டுகளில் 42,000 ரூமா இடாமான் வீடுகளை நிர்மாணிக்க முடியும் என நாங்கள் நம்புகிறோம் என்றும் அவர் கூறினார்.

 Tags
120000 apply

for Rumah SelangorKu


KLIA விமான நிலையத்தில் RM13 லட்சம் மதிப்புள்ள போதைப் பொருள் கடத்தல் முறியடிப்பு

புத்ரா ஜெயா, அக் 6 – கே.எல்.ஐ.ஏ விமான நிலையத்தில் 13 லட்சம் ரிங்கிட் மதிப்புடைய 10 கிலோ கொக்கெய்ன் , ஹெரொய்ன் மற்றும் கெத்தாமின் போதைப் பொருளை கடத்தும் இரு முயற்சிகளை சுங்கத்துறை அதிகாரிகள் வெற்றிகரமாக முறியடித்தனர். முதல் முயற்சியில் செப்டம்பர் 27 ஆம் தேதியன்று சுற்றுலா பாஸ் மூலம் வந்த தென் கொரிய சுற்றுப் பயணி 770,000 ரிங்கிட் மதிப்புள்ள போதைப் பொருளை கடத்தும் முயற்சி முறியடிக்கப்பட்டதாக சுங்கத் துறையின் துணை இயக்குனர் டத்தோ சாசளி மொஹமட் தெரிவித்தார்.

83 வயதுடைய அந்த சந்தேக நபர் அன்றைய தினம் கைது செய்யப்பட்டார்.

இரண்டாவது சம்பவத்தில் வெளிநாட்டுக்கு பயணமாகுவதை ரத்துச் செய்த 21 வயது மலேசிய இளைஞன் விமான நிறுவனத்தின் முகப்பிடத்தில் தோலைந்துபோன பேக் மீண்டும் கிடைத்ததை பெற்றுக்கொண்ட பின் அந்த பேக்கில் பவுடர் வடிவில் 438,000 ரிங்கிட் மதிப்புள்ள 4.94 கிலோ ஹரோய்ன் இருந்தது கண்டுப்பிடிக்கப்பட்டதாக சாசளி மொஹமட் தெரிவித்தார்.

 Tags
at klia

Customs Dept

foils attempts to

smugle drugs

worth nearly RM 1. 3


போலி டத்தோஸ்ரீ விருதுடன் நடமாடி வந்த வேலையில்லாத நபருக்கு 2 ஆண்டு சிறை

2018-ஆம் ஆண்டு போலியான “டத்தோஸ்ரீ” பட்டத்தை பயன்படுத்திய குற்றத்தை ஒப்புக்கொண்ட வேலையில்லாத ஆடவர் ஒருவருக்கு இரண்டு ஆண்டுகள் சிறைத்தண்டனை விதிக்கப்பட்டது. ஜொகூர் பாரு கோத்தா திங்கி செசன்ஸ் நீதிமன்ற நீதிபதி ஹாய்டா பாரிட்சால் அபு ஹசான் முன்னிலையில் 50 வயது இம்ரான் தோலோட் மீது குற்றஞ்சாட்டப்பட்டது.

2018-ஆம் ஆண்டு ஏப்ரல் 19-ஆம் தேதியன்று பண்டார் பெனாவாரில் ஹோட்டல் அமான்சாரியில் வணிக நோக்கங்களுக்காக போலி டத்தோஸ்ரீ பட்டத்தைப் பயன்படுத்தியதாக கொண்டு வரப்பட்ட குற்றச்சாட்டை இம்ரான் தோலோட் ஒப்புக் கொண்டார்.

தனக்கு வருமானம் இல்லாத நிலையில், பராமரிக்க மூன்று குழந்தைகள் இருப்பதால் குறைந்தபட்ச தண்டனை வழங்குமாறு நீதிமன்றத்தில் இம்ரான் கோரிக்கை விடுத்தார். அதேசமயத்தில் நீரிழிவு நோயாலும், ஒருவகை நரம்பு பாதிப்பாலும் தாம் அவதிப்படுவதாகவும் கூறினார். இதனை தொடர்ந்து இரண்டு ஆண்டு சிறைத் தண்டனையை விதித்து நீதிபதி ஹாய்டா பாரிட்சால் தீர்ப்பளித்தார்.

 Tags
2 years

Datuk Seri

fake

jailed

over

title

unemployed man


இந்தியா & தாய்லாந்திலிருந்து  இனி மலேசியாவிற்கு முட்டைகள் இல்லை

கோலாலம்பூர், ஜூன் 16 – இந்தியா மற்றும் தாய்லாந்திலிருந்து இனிமேல் மலேசிய சந்தைக்காக முட்டைகள் இறக்குமதி செய்யப்படாது என விவசாய மற்றும் உணவு உத்தரவாத அமைச்சர் முகமட் சாபு தெரிவித்திருக்கிறார்.

நாட்டில் திடீரென முட்டைகள் பற்றாக்குறை ஏற்பட்டதால் அதனை சமாளிப்பதற்கு அவ்விரு நாடுகளிலிருந்து முட்டைகள் இறக்குமதி செய்யப்பட்டன.

எனினும் தற்போது தாய்லாந்திலிருந்து முட்டைகள் எதுவும் இறக்குமதி செய்யப்படாத நிலையில் ஜனவரி முதல் இந்தியாவிலிருந்தும் முட்டைகள் இறக்குமதி செய்யப்படவில்லையென அவர் கூறினார்.

பற்றாக்குறை ஏற்படும்போது தற்காலிக தீர்வாகவே முட்டைகள் இறக்குமதி நடவடிக்கை மேற்கொள்ளப்பட்டதே தவிர உள்ளூர் முட்டை தொழில் துறையினருக்கு நெருக்குதலை ஏற்படுத்தும் திட்டமாக இல்லையெனவும் முகமட் சாபு விளக்கமளித்தார்.


உமா பதிப்பகம், இந்திய ஆய்வியல் துறை  நடத்தும் தேசியத் தமிழ்ப் புதிர்ப் போட்டி

உமா பதிப்பகமும், மலாயாப் பல்கலைக்கழக இந்திய ஆய்வியல் துறையும் இணைந்து, தொடக்கப் பள்ளி மாணவர்களுக்காக ‘தேசியத் தமிழ்ப் புதிர்ப் போட்டி’ ஒன்றனை ஏற்பாடு செய்துள்ளனர். இத்தேசியத் தமிழ்ப் புதிர்ப் போட்டி தொடக்கப்பள்ளி மாணவர்களின் மொழியாற்றலையும் பொது அறிவையும் மேம்படுத்தும். இப்புதிர்ப் போட்டி, பொதுத் தேர்வு இல்லாத வெற்றிடத்தை நிறைவு செய்யும் எனப் எதிர்பார்க்கப்படுகிறது. தேசிய அளவிலான இப்புதிர்ப் போட்டிக்கு மொத்தம் RM30,000.00 ரொக்கமும் வேறு கூடுதல் பரிசுகளும் வழங்கப்படும்.

இப்போட்டியில், 4 முதல் 6 ஆம் ஆண்டு வரை பயிலும் தொடக்கப்பள்ளி மாணவர்கள் கலந்து கொள்ளலாம். இப்புதிர்ப்போட்டியின் பொதுச் சுற்று இயங்கலைவழி நடைபெறும். பொதுச் சுற்றில் 50 அகவயக் கேள்விகளுக்கு (Multiple-Choice Questions) மாணவர்கள் பதிலளிக்க வேண்டும். இப்பிரிவுக்கான கால அளவு 60 நிமிடம் ஆகும். பள்ளிப் பாடத்திட்டம், பொது அறிவு அடிப்படையிலான கேள்விகள் இப்புதிரில் இடம்பெறும். இப்பொதுச் சுற்று 28 ஜனவரி 2023 அன்று கீழ்க்காணும் சரியான நேரப்படி நடைபெறும்.

ஆண்டு 4 – நேரம்: காலை மணி 9:30 (இயங்கலை வழி)

ஆண்டு 5 – நேரம்: காலை மணி 11:00 (இயங்கலை வழி)

ஆண்டு 6 – நேரம்: மதியம் மணி 2:00 (இயங்கலை வழி)

பொதுச் சுற்றில் ஒவ்வொரு பிரிவுக்கும் நூறு மாணவர்களாக மொத்தம் 300 மாணவர்கள் வெற்றியாளர்களாகத் தேர்ந்தெடுக்கப்படுவர். இவர்களில் அதிகமான புள்ளிகளைப் பெற்ற 45 மாணவர்கள் மட்டுமே நேரிடையாக வெற்றியாளர் சுற்றுக்கு அழைக்கப்படுவர். வெற்றியாளர் சுற்று 11 பிப்ரவரி 2023 அன்று காலை மணி 9.00க்கு மலாயாப் பல்கலைக்கழகத்தில் நேரிடையாக நடைபெறும். இப்பிரிவுக்கான கால அளவு 45-60 நிமிடம் ஆகும். புதிர்ப் போட்டியில் கலந்துகொள்ளும் அனைவரும் மின்சான்றிதழைப் பெறுவர்.

இப்போட்டியில் வெற்றிபெறும் 4, 5 மற்றும் 6ஆம் ஆண்டு வெற்றியாளர்களுக்குக் கீழ்க்காணும்வாறு பரிசுகள் வழங்கப்படும்.

Platinum : 3 வெற்றியாளர்கள்: ஒவ்வொருவருக்கும் RM750.00

Gold : 12 வெற்றியாளர்கள்: ஒவ்வொருவருக்கும் RM300.00

Silver : 35 வெற்றியாளர்கள்: ஒவ்வொருவருக்கும் RM100.00

Bronze : 50 வெற்றியாளர்கள்: ஒவ்வொருவருக்கும் சுட்டிமயில் ஓர் ஆண்டு

சந்தா (RM50.00) இலவசம்.

Platinum, Gold வெற்றியாளர் சுற்றுக்கான பரிசளிப்பு விழா 11 பிப்ரவரி 2023 நாளன்றே மலாயாப் பல்கலைக்கழகத்தில் நடைபெறும். Silver, Bronze வெற்றியாளர்களுக்கான பரிசுகள் நேரிடையாக அனுப்பப்படும்.

இப்போட்டியில் பங்கு பெற விரும்பும் மாணவர்கள் RM20.00 பதிவுக் கட்டணத்தை 22 ஜனவரி 2023-குள் செலுத்தி முன் பதிவு செய்து கொள்ள வேண்டும். தங்கள் பதிவை www.umapublications.com/quiz இல் பதிவு செய்து கொள்ளலாம். மேல் விவரங்களுக்கு 03 – 4041 1617 / 5757 (உமா பதிப்பகம்) உடன் தொடர்பு கொள்ளலாம்.

 Tags
competition

conducted

department

indian

national

puzzle

Studies

Tamil

uma publications


போக்குவரத்து, சாலை விதிமுறைகளை மீறியதற்காக புக்கிட் அமான் 2.56 மில்லியன் சம்மன்களை விநியோகித்தது

கோலாலம்பூர், செப் 11 – இவ்வாண்டின் முதல் எட்டு மாதங்களில் போக்குவரத்து மற்றும் சாலை விதிமுறைகளை மீறியதற்காக 2.56 மில்லியன் போக்குவரத்து சம்மன்களைப் போலீஸ் விநியோகித்துள்ளது. 1.57 மில்லியன் ரிங்கிட் சம்பந்தப்பட்ட அந்த சம்மன்கள் குற்றம் புரிந்த இடத்திலேயே வழங்கப்பட்டவை என புக்கிட் அமான் போக்குவத்து விசாரணை மற்றும் அமலாக்கத்துறையின் இயக்குனர் டத்தோஸ்ரீ மாட் காசிம் கரீம் தெரிவித்தார். கேமராக்கள் மற்றும் அமலாக்க நடவடிக்கையின்போது கண்டறியப்பட்ட போக்குவரத்து குற்றங்களுக்காக 1.03 மில்லியன் சம்மன்கள் விநியோகிக்கப்பட்டதாக அவர் கூறினார். போக்குவரத்து விதிமுறைகளை மீறியதற்காக 985,635 சம்மன்கள் வழங்கப்பட்தாக மாட் காசிம் கரீம் கூறினார். வேகக் கட்டுப்பாட்டை மீறியது, போக்குவரத்து சமிக்ஞைகளைப் புறக்கணித்தது, சாலையில் இரட்டை கோடுகளை மீறிச் சென்றது, வரிசைகளை முந்திச் சென்றது, மற்றும் வாகனங்கள் ஓட்டும்போது கைதொலைபேசிகளைப் பயன்படுத்தும் குற்றங்களில் அதிகமானோர் ஈடுபட்டுள்ளனர். மேலும் லைசென்ஸ் இல்லாமல் வாகனங்கள் ஓட்டிய குற்றத்திற்காக 555,002 பேருக்குச் சம்மன்கள் விநியோகிக்கப்பட்டதாக மாட் காசிம் கரிம் தெரிவித்தார்.

 Tags
2.56 million summons

2023

Bukit Aman

traffic and road violations issued


11 ஆவது உலக தமிழ் ஆராய்ச்சி மாநாடு கோலாலம்பூரில்  நடைபெறவிருக்கிறது பதிவு செய்யும்படி பேராளர்களுக்கு  அழைப்பு

கோலாலம்பூர், ஜூன் 24 – 11 ஆவது உலக தமிழ் ஆராய்ச்சி மாநாடு கோலாலம்பூரில் மலாயா பல்கலைக்கழகத்தில் எதிர்வரும் ஜூலைத் திங்கள் 21,22,23 ஆகிய தேதிகளில் காலை 10 மணி முதல் இரவு ஏழு மணிவரை நடைபெறுகிறது . 1966ஆம் ஆண்டு தனிநாயகம் அடிகளாரின் ஏற்பாட்டில் மிகவும் சிறப்பாக முதலாவது உலக தமிழ் ஆராய்சி மாநாட்டை வெற்றிகரமாக மலாயா பல்கலைக்கழகம் நடத்தியதோடு அதன் பின்னர் ம.இகாவின் முன்னாள் தேசிய தலைவர் துன் சாமிவேலு – மக்கள் தொண்டன் டாக்டர் வி டேவிட் ஆகியோர் முயற்சியில் 6ஆவது உலகச் தமிழராய்சி மாநாடு மீண்டும் மலாயா பல்கலைக்கழகத்தில் நடைபெற்றது. அந்த மாநாட்டில் தமிழக முன்னாள் முதலமைச்சர் டாக்டர் கலைஞர் உட்பட உலகின் பல அறிஞர்கள் கலந்துகொண்டனர். இதனைத் தொடர்ந்து 9ஆவது உலகக் தமிழ் ஆராய்ச்சி மாநாடும் கோலாலம்பூரில் 2015ஆம் ஆண்டு மலாயா பல்கலைக்கழகத்தில் நடைபெற்றது. இப்போது மீண்டும் மலாயா பல்கலைக்கழகத்தின் இந்திய ஆய்வில் துறையின் ஒத்துழைப்போடு 11ஆவது உலகத் தமிழ் ஆராய்ச்சி மாநாடு ஏற்பாடு செய்யப்பட்டுள்ளது. இம்மாநாட்டில் கலந்துகொள்ளும்படி மலேசிய பேராளர்களுக்கு அழைப்பு விடுக்கப்பட்டுள்ளது.

தமிழ் ஆர்வலர்கள் விரைவில் பேராளர்களாக பதிந்து கொள்ளுமாறு மலாயா பல்கலைக்கழகத்தின் இந்திய ஆய்வியல் துறையின் தலைவர் முனைவர் கோ. வி சிவபாலன் கேட்டுக் கொண்டார்.

 Tags
11th world tamil Reserch

confrence

In Kuala Lumpur


‘மாட் ரெம்பிட்களால்’ ஏற்பட்ட தொல்லை ; பிரம்பை கொண்டு அவர்களை விரட்ட முயன்ற ஆடவர் வைரல்

திரங்கானு, கெமமானில், ஹரி ராயா தினத்தன்று, சாலையில் அடாவடியாக மோட்டார் சைக்கிளை செலுத்தி பெரும் சத்ததை ஏற்படித்திய மாட் ரெம்பிட்களால், சினமடைந்த ஆடவர் ஒருவர், பிரம்புகளை காட்டி அவர்களை விரட்ட முயன்ற காணொளி வைரலாகியுள்ளது.

எனினும், அந்த ஆடவரை கண்டவுடன், பாஜூ மெலாயு உடைகளை அணிந்திருந்த அந்த மாட் ரெம்பிட்கள் மோட்டார் சைக்கிள்களில் ‘பறந்து’ விட்டதாக கூறப்படுகிறது.

கடந்த சனிக்கிழமை, மாலை மணி 6.45 வாக்கில், நிகழ்ந்ததாக கூறப்படும் அச்சம்பவம் தொடர்பான 26 வினாடி காணொளி வைரலானதை அடுத்து, போலீஸ் விசாரணை தொடங்கியுள்ளதாக, கெமமான் போலீஸ் தலைவர் ஹன்ஞான் ரம்லான் தெரிவித்தார்.

 Tags
Angry men

make noise

on 1

syawal


தனது பள்ளியின் கழிப்பறை பிரச்சனையை கடிதமாக எழுதி பிரதமருக்கு அனுப்பிய 9 வயது மாணவி; உடனடி நடவடிக்கை எடுக்கப்படும் என அன்வார்  உறுதி

கோலாலம்பூர், அக் 16 – “பொருளாதார சீர்திருத்தம், மக்களுக்கு அதிகாரமளித்தல்” என்ற கருப்பொருளில் 2024ஆம் ஆண்டுக்கான வரவு செலவு திட்டத்தை வெள்ளிக்கிழமை தாக்கல் செய்த பிரதமர், 8,354 பள்ளிகளில் கழிப்பறை பழுதுபார்க்கும் திட்டம் இந்த ஆண்டுக்குள் நிறைவடையும் என்று கூறியிருந்தார்.

இந்நிலையில், 9 வயது மரியாம் எனும் மாணவி ஒருவர் தனது பள்ளியின் கழிவறை நிலை குறித்து பிரதமருக்கு கடிதம் ஒன்றை எழுதியுள்ளார். அந்த கடிதத்தை பார்த்த பிரதமர், மரியாமிற்கு நன்றி தெரிவித்துக் கொண்டதோடு, கட்டாயம் கழிவறைகளை சீரமைக்கை நடவடிக்கை எடுக்கப்படும் என அம்மாணவிக்கு உறுதியளித்து சமூக வலைத்தளத்தில் பதில் பதிவிட்டுள்ளார்.

தனது பதிலில், “நன்றி மரியம். பள்ளியில் குழந்தைகளின் நல்வாழ்வுக்காக இந்தப் பிரச்சனையைத் தீர்க்க நான் கடினமாகவும் விரைவாகவும் உழைப்பேன்” என்று பிரதமர் குறிப்பிட்டிருந்தார்.

பள்ளிக்கூடங்களில் உள்ள கழிவறைகள் பழுதடைந்து பாழடைந்து கிடப்பதை குழந்தைகள் தாங்கிக் கொள்ள வேண்டிய நிலை ஏற்பட்டுள்ளதை ஏற்றுக்கொள்ள முடியாது என்றும் அன்வார் சுட்டிக்காட்டியிருந்தார்.

அன்வார் அங்கிள் என குறிப்பிட்டு, அச்சிறுமி எழுதியிருந்த கடிதத்தையும் பிரதமர் பகிர்ந்திருந்தார்.

 Tags
Anwar thanks pupil

for raising toilet issue

promises prompt action


ஒரு மாடி உயரத்திற்கு அலை உயர்வு நேற்று மாலை முதல் இன்று காலைவரை கோலா கெடா – குவா விலிருந்து லங்காவிக்கான பெரி சேவை ரத்து

அலோஸ்டார். செப் 26- கடல் கொந்தளிப்பு மற்றும் ஒரு மாடி அளவிற்கு அலை உயர்ந்ததால் நேற்று மாலை 4 மணி முதல் இன்று காலை 7 மணிவரை குஎல கேடஹ்

மற்றும் குஆஹ் விலிருந்து லங்காவி சேவைக்கான அனைத்து பெர்ரி சேவைகளும் நிறுத்தப்பட்டன. மூன்று மீட்டர் உயர்த்திற்கு அலைகள் உயர்ந்ததால் லங்காவி தீவுக்கான நான்கு பெர்ரி சேவைகள் நிறுத்தப்பட்டதாக Konsortium Ferry Linne

Ventures Sdn Bhd நிறுவனத்தின் நடவடிக்கைக்கான நிர்வாகி நூர்ஹாபிஸ் அப்துல் வாஹிட் தெரிவித்தார். லங்காவிக்கான பயணத்தை தொடர விரும்புவோர் குஎல பெர்லிஸ் பெர்ரி முனையம் வாயிலாக மேற்கொள்ளும்படி அவர் கேட்டுக்கொண்டார். குஆஹ் முனையத்தில் பெர்ரி சேவை ரத்துச் செய்யப்பட்டதால் 472 பேரும் குஎல கேடஹ் பெர்ரி முனையத்தில் 70 பேரும் பாதிக்கப்பட்டதாக நூர்ஹாபிஸ் வெளியிட்ட அறிக்கையில் தெரிவித்தார்.

 Tags
cause cancelation

Langkawi ferry service

one Story high waves


இதயம் செயலிழந்தது ; மலையேறும் நடவடிக்கையின் போது 46 வயது உயிரிழந்தார்

நெகிரி செம்பிலான், ரெம்பாவில் பிரபலமான கூனூங் டத்தோ மலையை ஏறும் நடவடிக்கையில் ஈடுபட்டிருந்த 46 வயது ஆடவர் ஒருவர், இதயத்தில் ஏற்பட்ட கோளாறு காரணமாக உயிரிழந்தார்.

நேற்று காலை மணி 8.46 வாக்கில், தனது உறவினருடன், கூனூங் டத்தோ மலையின், 400 மீட்டர் உயரத்தில் ஏறிக் கொண்டிருந்த போது அவர் திடீரென சரிந்து விழுந்து சுயநினைவை இழந்தார்.

உடனடியாக முதலுதவி வழங்கப்பட்டு, தம்பின் மருத்துவமனைக்கு கொண்டு செல்லப்பட்ட அவர் நேற்று நண்பகல் வாக்கில் உயிரிழந்ததை மருத்துவ அதிகாரிகள் உறுதிப்படுத்தினர்.

அவரது இதயத்திற்கு செல்லும் இரத்த குழாயில் அடைப்பு ஏற்பட்டிருந்தது சவப்பரிசோதனை வாயிலாக கண்டறியப்பட்டது.

 Tags
46 dies

Hiker

of heart failure on

Rembau's Gunung Datuk


உலகின் விலை உயர்ந்த ஐஸ்கிரீம் ; ஒரு ‘ஸ்கூபின்’ விலை 25 ஆயிரம் ரிங்கிட்

ஒரு ஐஸ்கிரீம் 25,000 ரிங்கிட் என்றால் நம்புவீர்களா?

ஆம், ஜப்பான், தோக்கியோவில் அண்மையில் அறிமுக கண்டுள்ள ஜஸ்கிரீம், எட்டு லட்சத்து 80 ஆயிரம் யென் அல்லது ஐயாயிரத்து 800 அமெரிக்க டாலருக்கு விற்கப்படுகிறது.

பியாகுயா (Byakuya) அல்லது ஜப்பானிய மொழியில் வெள்ளை இரவு என பெயரிடப்பட்டுள்ள அந்த ஐஸ்கிரீம், உலகில் விலை உயர்ந்த ஐஸ்கிரீம் என கடந்த வாரம் உலக கின்னஸ் சாதனை புத்தகத்திலும் பெயர் பதித்தது.

அப்படி அந்த ஐஸ்கீரிமில் என்ன தான் இருக்கிறது என நம்மில் பலர் கேள்வி எழுப்பலாம்?

மனிதர்கள் உண்பதற்கு ஏற்ற தங்க இலைகள், சீஸ், ஜப்பான் தயாரிப்பிலான விலை உயர்ந்த மதுமான பேஸ்ட் ஆகியவற்றை கொண்டு தயாரிக்கப்பட்டுள்ளதால், அது அந்த விலையில் விற்கப்படுவதாக, அதன் தயாரிப்பாளரான Cellato கூறியுள்ளார்.

குறிப்பாக, அந்த ஐஸ்கிரீமை தயாரிக்க, இத்தாலியில் இருந்து கொள்முதல் செய்யப்படும் ஒருவகை விலை உயர்ந்த கிரீம் பயன்படுத்தப்படுவதாகவும் கூறப்படுகிறது.

எனினும், இந்த ஐஸ்கிரீமை உண்டால், எனக்கு நீண்ட ஆயுளும், வளப்பமும் கிட்டுமா? என ட்விட்டர் பயனர் ஒருவர் கிண்டலாக கேள்வி எழுப்பியுள்ளார்.

 Tags
A 'scooping'

costs 25

Ice-cream

most expensive

The world's

thousand ringgit


பட்டாசு கிடங்கு வெடித்ததில் 10 பேர் பலி – நூற்றுக்கணக்கானோர் காயம்

இந்த விபத்தில் மேலும், 100க்கும் மேற்பட்டோர் காயமடைந்து மருத்துவமனையில் சிகிச்சை பெற்று வருகின்றனர்.

தெற்கு மாகாணமான நாராதிவாட்டில் உள்ள சுங்கை கோலோக் நகரில், பட்டாசு கிடங்கு ஒன்றில்

கட்டிடத்தின் கட்டுமான பணியின் போது வெல்டிங் செய்ததால் வெடிவிபத்து ஏற்பட்டதாக கருதப்படுகிறது.

விபத்தின்போது காற்றில் பெரும் புகை மூட்டம் எழுந்ததோடு, ஏராளமான கடைகள், வீடுகள் மற்றும் வாகனங்கள் மோசமாக சேதமடைந்துள்ளன.

தீ மற்றும் வெடிப்பு தொடர்ந்து நீடித்து வருவதாகவும், இடிபாடுகளில் பலர் சிக்கியுள்ளதாகவும் உள்ளூர் ஊடகங்கள் செய்தி வெளியிட்டுள்ளன.

பாதிக்கப்பட்டவர்களுக்கு உடனடி உதவிகளை வழங்க, பிரதமர் பிரயுத் சான்-ஓ-சா, சம்பந்தப்பட்ட நிறுவனங்களுக்கு அழைப்பு விடுத்தார்.

 Tags
At least 10 killed in Thai

firework warehouse blast in Narathiwat; more than 100 injured


USJ-வில் உரிமம் இன்றி இயங்கிய வர்த்தக வளாகங்களுக்கு ‘சீல்’ ; MBSJ அதிரடி நடவடிக்கை

சிலாங்கூர், சுபாங் ஜெயா, தாமான் பெரிண்டஸ்ட்ரியான் USJ 1 பகுதியில் அமைந்துள்ள வணிக வளாகத்தில் மேற்கொள்ளப்பட்ட அதிரடி சோதனை நடவடிக்கையில், முறையான உரிமம் இன்றி செயல்பட்டு வந்த இரு வர்த்தக தளங்கள் உடனடியாக மூடப்பட்டன.

நேற்று பிற்பகல் வாக்கில், சிலாங்கூர் சுங்கத் துறை அதிகாரிகளும், பெட்டாலிங் ஜெயா மாவட்ட மற்றும் நில அலுவலக அதிகாரிகளும் கூட்டாக அந்த சோதனை நடவடிக்கையை மேற்கொண்டனர்.

அந்த சோதானையின் போது, வர்த்தக உரிமம் மற்றும் விளம்பர உரிமம் இன்றி செயல்பட்ட இரு நடத்துனர்களுக்கு அபராதம் வெளியிடப்பட்டதாக, MBSJ – சுபாங் ஜெயா நகராண்மைக் கழகத்தின் அமலாக்க துணை இயக்குனர் மூட் இஸ்கண்டார் அஸ்மி தெரிவித்தார்.

சம்பந்தப்பட்ட நடத்துனர்கள், மூன்று அல்லது நான்கு மாதங்களுக்கு முன் உரிமத்திற்காக விண்ணப்பம் செய்துள்ளனர். எனினும், நிலப் பயன்பாட்டுடன் முரண்பட்டிருந்ததால் அந்த விண்ணப்பங்கள் நிராகரிக்கப்பட்டதையும், மூட் இஸ்கண்டார் சுட்டிக் காட்டினார்.

சம்பந்தப்பட்ட வர்த்தக வளாகத்தை வெறும் கிடங்காக மட்டுமே பயன்படுத்த அனுமதி வழங்கப்பட்டுள்ளது. எனினும், சிலர் அங்கு கூடுதலாக உற்பத்தி நடவடிக்கைகளை மேற்கொள்வதோடு, புகையிலை பொருட்களை தயாரிக்கும் நடவடிகைகளில் ஈடுபட்டு வருவது MBSJ சோதனையில் கண்டறியப்பட்டது.

 Tags
MBSJ raids

premises for operating

seals off USJ

without licences


விமான நிலையத்தில் அலுமினியம் பேப்பரில் சுற்றப்பட்ட RM1.2 மில்லியன் போதைப்பொருள் பறிமுதல்

கோலாலம்பூர், செப் 6 – மருந்துகள் என ரகப்படுத்தப்பட்ட பொட்டலங்கள் வாயிலாக 1.2 மில்லியன் ரிங்கிட் பெருமானமுள்ள 20.14 கிலோ கிராம் போதைப்பொருட்கள் அனைத்துலக கோலாலம்ப்புர் விமான நிலையத்தில் பறிமுதல் செய்யப்பட்டன.

விமானம் வழி பொட்டலங்களை பட்டுவாடா செய்யும் மையத்தில் இப்பொட்டலங்கள் பறிமுதல் செய்யப்பட்டன.

மத்திய கிழக்குக் கரை நாட்டிலிருந்து அனுப்பப்பட்டுள்ள அப்பொட்டலம் நெகிரி செம்பிலான் நீலாயில் உள்ள போலி முகவரிக்கு அனுப்பி வைக்கப்படவிருந்ததாக சுங்கத் துறை துணை இயக்குனர் Sazali Mohamad தெரிவித்தார்.

கெத்தாமின் வகை போதைப்பொருட்களான அவை, 20 சிறிய அலுமினியம் பேப்பர்களில் சந்தேகம் வராத வகையில், பரிசோதனை கருவியிலாலும் கண்டுபிடிக்க முடியாத அளவிற்கு பொட்டலமிடப்பட்டிருந்ததாக அவர் கூறினார்.

இது தொடர்பாக இதுவரை யாரும் இன்னும் கைது செய்யப்படவில்லை.

 Tags
20kg of drugs

found hidden

in parcel at KLIA air mail and courier centre


அடுக்ககத்தில் தாயும் அவரது  இரு பிள்ளைகளும் இறந்து கிடந்ததில் எந்தவொரு குற்ற அம்சங்களும்  இல்லை

கோலாலம்பூர், செப் 12 – அடுக்ககம் ஒன்றில் ஒரு தாயும் அவரது இரு பதின்மவயது பிள்ளைகளும் கடந்த வியாழக்கிழமை இறந்து கிடந்த சம்பவத்திற்கு எந்தவொரு குற்ற அம்சங்களும் இல்லையயென தொடக்கக்கட்ட விசாரணையில் தெரியவந்துள்ளதாக சிலாங்கூர் போலீஸ் தலைவர் Hussein Omar Khan தெரிவித்திருக்கிறார். கடன் வழங்கியோரின் பட்டியலில் தற்கொலை குறிப்பு ஒன்றும் எழுதப்பட்டிருந்ததாக அவர் கூறினார். சவ பரிசோதனை நடவடிக்கை முடிந்துவிட்ட போதிலும் மரணத்திற்கான காரணம் இன்னும் கண்டறியப்படவில்லையென்றும் அவர் தெரிவித்தார். அதே வேளையில் அவர்களது உடலில் மருந்து அல்லது ரசாயனம் அம்சங்கள் இருப்பதை அறிந்துகொள்வதற்கு நச்சுயிரி பரிசோதனையின் முடிவுக்காக போலீஸ் இன்னமும் காத்திருப்பதாக ஹுசைன் ஒமார் கூறினார்.

போலீஸ் தங்களது விசாரணையை முடித்துக்கொள்வதற்கு முன் அந்த பெண்மணி வேலை செய்து வந்த நிறுவனதின் முதலாளி மற்றும் அவரது நெருங்கிய குடும்ப உறுப்பினர்களிடமும் வாக்குமூலம் பெறப்படும் என ஹுசைன் ஒமார் தெரிவித்தார். 42 வயதுடைய பெண்ணும் அவரது 14 வயது மற்றும் 15 வயதுடைய மகளும் மகனும் அடுக்குமாடி வீட்டிலுள்ள அறை ஒன்றில் இறந்துகிடந்தனர். இதனை திடீர் மரணம் என போலீசார் வகைப்படுத்தினர்.

 Tags
‘No foul play’

death of woman and teenage children


‘மலேசியாவின் மிகச் சிறந்த முதலாளி’ ; தொழிலாளர்களுக்கு ஹரி ராயா சிறப்பு போனசுடன் ஷாப்பிங் செய்ய விடுப்பு வழங்கிய முதலாளி வைரல்

நாட்டில் மிகவும் பிரபலமான சம்பல் நைட் (Sambal Nyet) தொழில்முனைவரான கைருல் அமிங், கிளந்தானிலுள்ள தனது தொழிற்சாலை ஒன்றின் ஊழியர்களுக்கு ஹரி ராயா சிறப்பு போனசை வழங்கியதோடு, அவர்கள் சோப்பிங் செய்ய ஒரு நாள் விடுப்பும் வழங்கியது பலரை ஆச்சரியத்தில் ஆழ்த்தியுள்ளது.

இம்மாதம் ஏழாம் தேதி, தொழிலாளர்களுக்கு, ஹரி பணநோட்டுகள் அடங்கிய கடித உரையை வழங்கும் காணொளி ஒன்றை அவர் தமது சமூக ஊடகங்களில் வெளியிட்டுள்ளார்.

அதனை தொடர்ந்து, இன்ஸ்டாகிரம், டிக் டாக் ஆகிய சமூக ஊடகங்கள் வாயிலாக கைருலை பின் தொடரும் 70 லட்சம் பேர், அவரை பாராட்டி பல்வேறு கருத்துகளை பதிவிட்டு வருகின்றனர்.

தொழிலாளர்களுக்கு கைருல் வழங்கிய போனஸ் கடித உரையில், சுமார் மூவாயிரம் ரிங்கிட்டாவது இருக்குமென கூறப்படுகிறது.

தொழிலாளர்களின் கடின உழைப்புக்கு அங்கீகாரம் வழங்கும் வகையில், அந்த சிறு ஊக்குவிப்புத் தொகையை தாம் வழங்கியதாக 30 வயது கைருல் குறிப்பிட்டுள்ளார்.

அந்த போனஸ் தொகையை கொண்டு, கைருலின் தொழிலாளர்கள் ஹரி ராயா ஆடை அணிகலன்களை வாங்கிக் கொண்டதோடு, தங்கும் விடுதி ஒன்றில் நோன்புத் துறப்பிலும் அவர்கள் கலந்து கொண்டதாக கூறப்படுகிறது.

 Tags
best boss

goes vira

Malaysia's

rewards

Sambal tycoon

shopping spree

special bonus

with Hari Raya

workers


குற்றச் செயல்கள் தொடர்பாக விழிப்புணர்வை ஏற்படுத்தும் நோக்கத்தில் தனி ஒருவன் நினைவித்துவிட்டால் நூல் வெளியீடு

காஜாங், அக் 16 – நாட்டில் இந்தியர்கள் குறைவாக இருந்தாலும் குற்றச் செயலில் அதிகமானோர் இருக்கின்றனர் என்ற கவலையை போலீஸ் மற்றும் சிறைச் சாலைகளில் உயர் அதிகாரிகளாக பணியாற்றிவருவோர் அடிக்கடி கூறிவருவதை சாதாரணமாக அலட்சியப்படுத்திவிட முடியாது. அந்த அடிப்படையில் சிறைச்சாலை துறையில் 35 ஆண்டுகாலம் பணியாற்றி எதிர்வரும் டிசம்பர் மாதம் 2ஆம் தேதி பணி ஒய்வு பெறுகிறார் மலேசிய சிறைச் சாலைத்துறையின் துணை ஆணையர் அண்ணாதுரை காளிமுத்து.

தமது பணியின்போது தாம் சந்தித்த சிறைவாசிகள், அவர்களிடம் தனிப்பட்ட முறையில் நடத்திய சந்திப்பு, குற்றச் செயல்கள் காரணமாக குடும்பத்தை பிரிந்து சிறையில் தனிமையில் வேதனைப்படும் சம்பவங்களை எல்லாம் உண்மை கதையாக “தனியொருவன் நினைத்துவிட்டால்” என்ற தலைப்பில் அற்புதமான நூல் ஒன்றை எழுதியுள்ளார். இந்த புத்தகத்தின் வெளியீட்டு விழா நேற்று காஜாங் சிறைச்சாலையின் தலைமையக வளாகத்தில் ம.இ.காவின் தேசிய தலைவர் டான்ஸ்ரீ SA விக்னேஸ்வரன் மற்றும் துணைத்தலைவர் டத்தோஸ்ரீ எம். சரவணன் ஆகியோர் தலைமையில் வெளியீடு கண்டது. இது தொடர்பான மேல் விவரங்களை வணக்கம் மலேசியாவிடம் துணை ஆணையர் அண்ணாதுரை பகிர்ந்து கொண்டார்.

இதனிடையே பயனுள்ள பல தகவல்களை இந்த நூலில் கொண்டு வந்திருந்தாலும் அது மக்கள் மத்தியில் குறிப்பாக இளைஞர்களிடம் சென்றுவிட வேண்டும். அப்போதுதான் குற்றச்செயல் தொடர்பில் விழிப்புணர்வை ஏற்படுத்த முடியும் என்ற அண்ணாதுரையின் நோக்கமும் வெற்றியடைய முடியும் என ம.இ.காவின் தேசிய தலைவர் டான்ஸ்ரீ விக்னேஸ்வரன் தெரிவித்தார். இந்தியர்களிடையே காணப்படும் குற்றச் செயல்களும் அதற்கான தீர்வுகளும் என்ற ஆய்வை மலேசிய பல்கலைக்கழகம், சிறைச்சாலைத்துறை, எம்.ஐ.இ.டி ஆகியவை மேற்கொள்கின்றன. மலேசிய தேசிய பல்கலைக்கழகத்தின் பேராசிரியர் டாக்டர் முகமட் ரஹிம் கமாலுடின் தலமையில் மேற்கொள்ளப்படுகிறது. இதற்காக 120,000 ரிங்கிட் மலேசிய தேசிய பல்கலைக்கழகத்திற்கு வழங்கப்படும் என்ற தகவலையும் விக்னேஸ்வரன் வெளியிட்டார்.

இதனிடையே குற்றச்செயல்களுக்கான தண்டனை அனுபவித்தவர்களை சமூதாயம் புறக்கணிப்பதாக இனியும் சொல்லிக்கொண்டிருப்பதில் எந்தவொரு பயனும் இல்லையென ம.இ.கா வின் தேசிய துணைத் தலைவரும் தாப்பா நாடாளுமன்ற உறுப்பினருமான டத்தோ எம். சரவணன் தெரிவித்தார். இன்று அதிகமான வாய்ப்புக்கள் இருக்கின்றன. பல்வேறு சொந்த தொழில்களை செய்ய முடியும். இன்றைய பரந்த உலகில் அதுவும் தொழிற்நுட்பம் வளர்ந்துவிட்ட இன்றைய காலத்தில் விவேக தொலைபேசியை பயன்படுத்தி பல வாய்ப்புக்களை உருவாக்கிக்கொள்ள முடியும் என சரவணன் தெரிவித்தார்.

தனியொருவன் நினைத்துவிட்டால் இந்த உலகத்தில் தடைகள் இல்லை என்ற பாடலுக்கு ஏற்ப சிறைவாசிகள் நினைத்துவிட்டால் அவர்கள் மீண்டும் மீண்டும் குற்றச்செயலில் ஈடுபடுவதை தவிர்க்க முடியும் என்பதை நம்பிக்கையோடு வலியுறுத்துகிறார் அண்ணாதுரை. எனவே தாம் எழுதிய இந்த நூல் குற்றச்செயல்கள் தொடர்பாக இளைய தலைமுறைக்கு நிச்சயம் ஒரு விழிப்பாக இருக்க முடியும் என்றும் அவர் தெரிவித்தார்.

 Tags
about criminal activities

at creating awareness

is aimed

of the book

The publication


நண்பரின் ATM அட்டையை திருடி, விலை உயர்ந்த கைபேசியை வாங்கிய பெண் கைது

நண்பர் ஒருவரின் ATM பணப்பட்டுவாடா அட்டையை திருடி, அதிலிருந்து பெறப்பட்ட பணத்தை கொண்டு, விலை உயர்ந்த கைப்பேசியை வாங்கிய பெண் ஒருவர், கடந்த வெள்ளிக்கிழமை கைதுச் செய்யப்பட்டார்.

அதோடு, மார்ச் மாதம் 23-ஆம் தேதி தொடங்கி காணாமல் போனதாக கூறப்படும் அப்பெண், தாம் திருடிய ATM அட்டையை பயன்படுத்தி இதர பல பொருட்களை வாங்கியுள்ளதும் தெரிய வந்துள்ளது.

தனது வங்கி கணக்கிலிருந்து, எட்டாயிரத்து 200 ரிங்கிட்டை காணவில்லை என சம்பந்தப்பட்ட ATM அட்டையின் உரிமையாளர் செய்த புகாரை தொடர்ந்து, விசாரணையை தொடங்கிய போலீசார், அப்பெண்ணை அடையாளம் கண்டதாக, டாங் வாங்கி போலீஸ் தலைவர் அசிஸ்டன் கமிஸ்னர் நோர் டெல்ஹான் யாஹாயா தெரிவித்தார்.

கடந்த வெள்ளிக்கிழமை, பின்னிரவு மணி 12.25 வாக்கில், அம்பாங் ஜெயாவில், 21 வயது மதிக்கத்தக்க அந்த பெண் கைது செய்யபட்டதையும் அவர் உறுதிப்படுத்தினார்.

நேற்று சமூக அகப்பக்கங்களில் வைரலான காணொளி வாயிலாக, நண்பர் ஒருவர் தனது ATM அட்டையை திருடி விலை உயர்ந்த கைப்பேசியை வாங்கியதாக பெண் ஒருவர் குற்றம்சாட்டியிருந்தார் என்பது குறிப்பிடத்தக்கது.

 Tags
and buying expensive

mobile phone

stealing friend's ATM card

Woman arrested for


14 ஆவது பொதுத் தேர்தலில் மாநில சட்டமன்ற  இடங்களில் வென்ற இடங்களை  தேசிய முன்னணி –  பக்காத்தான் ஹரப்பான் தற்காத்துக் கொள்ளும் – சைபுடின்

கோலாலாம்பூர், ஏப் 9 – 14 ஆவது பொதுத் தேர்தலில் பக்காத்தான் ஹராப்பான் மற்றும் தேசிய முன்னணி மாநில சட்டமன்ற தொகுதிகளில் வென்ற இடங்களை எதிர்வரும் மாநில தேர்தலில் தற்காத்து கொள்ளவிருக்கின்றன. அண்மையில் அந்த இரு கூட்டணிக்கிடையே நடைபெற்ற சந்திப்பின்போது இந்த இணக்கம் காணப்பட்டதாக பக்காத்தான் ஹராப்பான் தலைமைச் செயலாளர் saifuddin Nasution Ismail தெரிவித்தார். முதல் சுற்று பேச்சுக்கள் நடைபெற்று முடிந்தன. தொகுதி ஒதுக்கீட்டில் சில அளவுகோள்களை நிர்ணயிப்பதில் நாங்கள் இணக்கம் கண்டுள்ளோம்.

கடந்த பொதுத் தேர்தலில் தேசிய முன்னணியும் பக்காத்தான் ஹராப்பானும் தங்களது வேட்பாளர்கள் வென்ற சட்டமன்ற தொதிகளை தொடர்ந்து நிலைநிறுத்திக் கொள்வதற்கு முடிவு காணப்பட்டதாக Saifuddin கூறினார். மாநில தேர்தல்களை நடத்துவதற்காக Kedah, Penang , Selangor, Negeri Sembilan, Kelantan, Trengganu ஆறு மாநிலங்களின் சட்டமன்றங்கள் எதிர்வரும் ஜூன் மாதம் கலைக்கப்படும் என எதிர்ப்பார்க்கப்படுகிறது.

 Tags
BN and PH

in state polls

says Saifuddin

to defend Seats

won in GE 14


வெள்ளத்துக்குப் பின் மாரான் ஆலயம் மீண்டும் திறக்கப்பட்டது

மாரான், பிப் 10 – பகாங், மாரானில் அமைந்திருக்கும் 131 ஆண்டுகள் பழமையான ஶ்ரீ மரத்தாண்டவர் ஆலயம், கடந்த மாதம் இரு முறை ஏற்பட்ட வெள்ளத்திற்குப் பின் மீண்டும் திறக்கப்பட்டது.

ஜனவரி 4-ஆம் தேதி ஏற்பட்ட வெள்ளத்தில் அந்த ஆலய வளாகம் 1.5 மீட்டர் வெள்ள நீரில் மூழ்கியது. ஜனவரி 6-ஆம் தேதி ஏற்பட்ட வெள்ளத்தில் , 3 மீட்டர் உயர வெள்ள நீர், ஆலய வளாகத்தின் சில பகுதிகளை சூழ்ந்தது.

கனமழையை அடுத்து, அந்த ஆலயத்திற்கு பின்னே ஓடும் ஜெரிக் ஆறு கரை புரண்டோடியதாக ஆலயத் தலைவர் டத்தோ கே. தமிழ் செல்வன் தெரிவித்தார்.

எனினும், தற்போது சீரமைக்கப்பட்டு வரும் அந்த ஆலயத்துக்குள் நீர் புகவில்லை என அவர் குறிப்பிட்டார்.

தற்போது , வெள்ள நீர் முற்றாக வடிந்து, சுத்தமும் செய்யப்பட்டிருப்பதை அடுத்து. வெள்ள காலத்தின் போது மூடப்பட்ட ஆலயம் மீண்டும் திறக்கப்பட்டிருப்பதாக அவர் கூறினார்.

இவ்வேளையில், இவ்வாண்டு ஜூனில் நடைபெறவிருக்கும் ஶ்ரீ மரத்தாண்டவர் ஆலயத்தின் மஹா கும்பாபிஷேகத்தை முன்னிட்டு, அந்த ஆலயத்தை புதுப்பிக்கும் பணிகளும் , சாயம் பூசும் பணிகளும் திட்டமிட்டது போல் மேற்கொள்ளப்பட்டு வருவதாக அவர் மேலும் குறிப்பிட்டார்.

 Tags
major flood

Maran temple

Prominent

reopens after


சட்டவிரோத  நடவடிககை மூலம்  ரி.ம 1.06 மில்லியன்  பெற்றதாக   5 குற்றச்சாட்டை   அஸ்லான் மான்  மறுத்தார்.

கோலாலம்பூர், ஏப் 12 – சட்டவிரோத நடவடிக்கை மூலம் 1. 06 ரிங்கிட் மில்லியன் பெற்றதாக கொண்டுவரப்பட்ட 5 குற்றச்சாட்டுக்களை மறுத்து பெர்லீஸ் மாநில முன்னாள் மந்திரிபுசார் டத்தோஸ்ரீ Azlan Man மறுத்து விசாரணை கோரியுள்ளார். செஷன்ஸ் நீதிமன்ற நீதிபதி Azura Alwi முன்னிலையில் வாசிக்கப்பட்ட குற்றச்சாட்டை 64 வயதுடைய Azlan மறுத்திருக்கிறார்.

Sri Kedawang Travel & Tours (W) Sdn Bhd, Aidil Travel &Tourus Sdn Bhd மற்றும் Aidil Travel நிறுவனத்தை சேர்ந்த Abdul Rahim Halim என்பவரிமும் அவர் மொத்தம் 1.06 மில்லியன் ரிங்கிட்டை காசோலை மூலமாக பெற்றதாக குற்றப் பத்திரிகையில் தெரிவிக்கப்பட்டது. கடந்த 2014 ஆம் ஆண்டு பிப்ரவரி 19ஆம் தேதிக்கும் 2017 ஆம் ஆண்டு டிசம்பர் மாதத்திற்குமிடையே அவர் இக்குற்றத்தை புரிந்ததாக தெரிவிக்கப்பட்டது.

இந்நிலையில் 50,000 ரிங்கிட் ஜாமினில் Azlan Man விடுவிக்கப்பட்டுள்ளார்.

 Tags
counts

Former Perlis

laundering

MB claims

of money

trail to five


போதையில் அரசாங்க பணியாளரின் வேலைக்கு இடையூறை ஏற்படுத்திய குற்றச்சாட்டு;  பாதுகாவலருக்கு மூன்று மாதச் சிறை

கோலாலம்பூர், செப்டம்பர் 26 – கழிவறை பணியாளரிடம் முரட்டுத்தனமாக நடந்து கொண்ட, 43 வயது பாதுகாவலர் ஒருவருக்கு மூன்று மாதச் சிறைத் தண்டனை விதித்து நீதிமன்றம் தீர்ப்பளித்தது.

சம்பவத்தின் போது போதையில் இருந்ததாக நம்பப்படும் அந்த ஆடவர், கழிவறையில் தம்மை குளிக்க அனுமதிக்காத சம்பந்தப்பட்ட பணியாளரிடம் ஹெல்மெட் தலைகவசத்தை பன்படுத்தி, ஆக்ரோஷமாக நடந்து கொண்டதாக, டாங் வாங்கி மாவட்ட போலீஸ் தலைவர் ACP நூர் டெல்ஹான் யஹாயா தெரிவித்தார்.

கழிவறை பணியாளர் பலமுறை சம்பந்தப்பட்ட நபரின் ஒத்துழைப்பை கோரிய போதும், அதனை அவர் கொஞ்சமும் பொருட்படுத்தவில்லை. இறுதி எச்சரிக்கையையும் மீறியதால், அவர் கைதுச் செய்யப்பட்டதாக நூர் டெல்ஹான் சொன்னார்.

குற்றவியல் சட்டத்தின், 186-வது பிரிவின் கீழ், பொதுச் சேவைத் துறை ஊழியரின் பணிக்கு இடையூறை ஏற்படுத்தியது தொடர்பில் அந்நபருக்கு எதிராக குற்றம்சாட்டப்பட்டது.

தமக்கு எதிரான குற்றச்சாட்டை ஒப்புக் கொண்டதை அடுத்து, அவருக்கு அந்த தண்டனை விதிக்கப்பட்டது.

 Tags
a public servant

for obstructing

jailed three months

security guard:

under influence


பினாங்கு மறைமாவட்டத்தின்  கத்தோலிக்க ஆயர் செபஸ்தியன்  பிரான்சிஸ்    கர்த்தினலாக  நியமனம்

கோலாலம்பூர், அக் 2 – பினாங்கு மறைமாவட்டத்தின் கத்தோலிக்க ஆயர்,

டத்தோ ஶ்ரீ செபஸ்தியன் பிரான்சிஸ் அவர்கள் அண்மையில் வத்திக்கான் புனித பேதுரு சதுக்கத்தில் கர்தினலாக திருத்தந்தை பிரான்சிஸ் அவர்களால் நியமிக்கப்பட்டார். உலகம் முழுவதிலுமிருந்து கர்தினலாகத் தேர்வுப் பெற்ற 21 கர்தினல்களில் இவரும் ஒருவர். மலேசியாவின் இரண்டாவது கர்தினால் என்பது குறிப்பிடத்தக்கது. இந்த 21 கர்தினால்களில் 18 பேர் 80 வயதுக்கு உட்பட்டவர்கள். எனவே, அடுத்த போப்பாண்டவரை தேர்ந்தெடுப்பதில் கர்தினால் செபஸ்தியன் அவர்களும் அவரது ஒட்டுரிமையைக் கொண்டிருக்கிறார்.

திருத்தந்தையின் இறப்பாலோ பணித்துறப்பாலோ அவருடைய பணியிடம் வெறுமையாகும் வேளையில் சட்ட விதிமுறைக்கேற்ப புதியதொரு திருத்தந்தையைத் தேர்ந்தெடுக்கும் பொறுப்பு 80 வயதுக்கு உட்பட்ட கர்தினால்களின் மிக முக்கிய பணி ஆகும்.கர்தினால் குழுவின் கூட்டங்களில் கலந்துகொள்வதும், திருத்தந்தை வேண்டும்போது அவருக்கு தனியாகவோ, குழுவாகக் கூடியோ ஆலோசனை வழங்குவதும் கர்தினால்களின் பணிகளுள் அடங்கும். மேலும், கர்தினால்கள் அதிமுக்கிய ஆய்வுக்குரிய பொருள்களைப் பற்றி விவாதித்திட அழைக்கப்படும்போது திருத்தந்தைக்குக் குழுவாக உதவி புரிகின்றனர்.

 Tags
of a cardinal

Second Malaysian Roman Catholic bishop elevated to rank


நீதிமன்றத்தை உடைத்து  உள்ளே புகுந்த பாதுகாவலர் அதிகாரிக்கு   6 மாதம் சிறை

மலாக்கா, செப் 20 – Air Keroh விலுள்ள மலாக்கா நீதிமன்ற வளாகத்தின் பூட்டை உடைத்து உள்ளே புகுந்த பாதுகாவலர் அதிகாரி ஒருவருக்கு ஆறு மாதம் சிறைத் தண்டனை விதிக்கப்பட்தோடு 3,500 ரிங்கிட் அபராதம் விதிக்கப்பட்டது. நீதிமன்ற கட்டிடத்தின் பூட்டை உடைத்து உள்ளே புகுந்ததோடு அங்கிருந்த பணம் செலுத்தும் முகப்பிடத்தில் 150 ரிங்கிட்டை திருடிய குற்றத்தை P. Paul Agilan ஒப்புக் கொண்டதைத் தொடர்ந்து இந்த தண்டனையும் அபராதமும் விதிக்கப்பட்டது. நீதிமன்றத்தின் மொழிபெயர்ப்பாளர் குற்றச்சாட்டை தமிழ் மொழியில் வாசித்தபோது அதனை புரிந்துகொண்டதற்கு அடையாளமாக Paul Agilan தலையசைத்தார்.

செப்டம்பர் 2 ஆம் தேதி பின்னிரவு 12.01 மணியளவில் மலாக்கா தெங்கா விலுள்ள மலாக்கா நீதிமன்ற வளாகத்தில் பணத்தை திருடிய குற்றத்தை அவர் ஒப்புக்கொண்டார். மேலும் மலாக்கா நீதிமன்ற வளாகத்தின் அலுவலகத்தில் புகுந்து அங்கிருந்து மேலும் 800 ரிங்கிட்டை திருடியதாகவும்

Paul Agilan மீது மற்றொரு குற்றஞ்சாட்டு கொண்டுவரப்பட்டது. இரண்டாவது குற்றத்திற்கு அவருக்கு ஆறு மாதம் சிறை மற்றும் 2,000 வெள்ளி அபராதமும் விதிக்கப்பட்டது. இந்த சிறைத்தண்டனையை ஏகாகாலத்தில் அனுபவிக்கும்படி Paul Agilan னுக்கு மாஜிஸ்திரேட் நீதிமன்றம் உத்தரவிட்டது.

 Tags
dipenjara enam bulan

pecah masuk mahkamah

Pengawal keselamatan


MAMG உலகளாவிய நிதி ஒதிக்கீட்டு திட்டம் அறிமுகம்

கோலாலம்பூர் , ஜூலை 12 – MAM எனப்படும் மே பேங்க் ,சொத்து நிர்வாகமும் ஜே.பி மோர்கன் சொத்து நிர்வாக குழுவும் இணைந்து MAMG எனும் உலகளாவிய நிதி ஒதிக்கீட்டு திட்டம் ஒன்றை நேற்று அறிமுகப்படுத்தியது.

நீண்ட கால வருமான வளர்ச்சிக்கான வாய்ப்புகளுக்கு ஏற்றவாறு ஒரு சிறந்த ஈவுத்தொகையை இத்திட்டத்தின் மூலம் வழங்குவதே முக்கியம் நோக்கம் என MAM-இன் தலைமை நிர்வாக அதிகாரி, அஹமட் முஸ்னி முகமட் அதன் அறிமுக விழாவில் தெரிவித்தார்.

மேலும் உள்ளூர் முதலீட்டாளர்களிடையே ஆர்வத்தை உருவாக்கவும் மற்றும் முதலீட்டாளர்களுக்கு அவர்களின் முதலீட்டு சுயவிவரத்தை விரிவுபடுத்தவும் இத்திட்டம் துணை புரியும் என அவர் கூறினார்.

முதலீட்டு சுயவிவரத்தை பலப்படுத்துவதன் மூலம் மந்தநிலை மற்றும் நீடித்த உயர் பணவீக்கத்தின் அபாயத்தை எதிர்கொள்ள முடியும் என ஜே.பி மோர்கன் சொத்து நிர்வாக குழுவின் அதிகாரி சுப்ரீட் பான் (Supreet Bhan) தெரிவித்தார்.

இந்த நிதியானது அதன் நிகர சொத்து மதிப்பிலிருந்து குறைந்த பட்சம் 90 சதவிகிதம் வரை முதலீடு செய்வதை இலக்காக கொண்டுள்ளதோடு இத்திட்டம் நடுத்தர மற்றும் நீண்ட காலத்திற்கு முதலீடு செய்ய ஆர்வமுள்ள முதலீட்டாளர்களுக்கு மிக பொருத்தமானது எனவும் தெரிவிக்கப்பட்டுள்ளது.

 Tags
Global Financial Provisioning Scheme

Introducing the MAMG


வணக்கம் மலேசியாவில் பத்துமலை தைப்பூச நேரலை !

கோலாலம்பூர், பிப் 2 – பத்துமலை தைப்பூச திருவிழாவின் பக்தி பரவசத்தினை, நேரலையாக உங்களுக்காக கொண்டு வருகிறது வணக்கம் மலேசியா.

நாளை தொடங்கி, வெள்ளி, சனி, ஞாயிறு ஆகிய 3 நாட்களுக்கு அந்த நேரலை ஒளிபரப்பினை, வணக்கம் மலேசியாவின் ( Vanakkam Malaysia) முகநூல், டிக் டாக் சமூக வலைத்தளங்களின் வாயிலாக கண்டு களிக்கலாம்.

நாளை இரவு மணி ஒன்பதளவில் கோலாலம்பூர், ஶ்ரீமகா மாரியம்மன் கோயிலில் இருந்து புறப்படும் வெள்ளி ரத ஊர்வலத்தோடு, வணக்கம் மலேசியாவின் நேரலை ஒளிபரப்பு தொடங்கும் .

மறுநாள் சனிக்கிழமை, மதியம் மணி 3-க்கு பத்துமலை முருகன் திருத்தலைத்தை வெள்ளி ரத்தம் வந்தடைந்து, சேவல் கொடி ஏற்றப்பட்டு, தைப்பூசம் அதிகாரப்பூவமாக தொடங்கும் நிகழ்வினையும் வணக்கம் மலேசியாவின் நேரலையில் மக்கள் பார்க்கலாம்.

ஞாயிற்றுக்கிழமை பத்துமலை தைப்பூச உற்சவத்தின் நேரலை காலை மணி 6-க்கே தொடங்கும் வேளை, நதிக்கரை திருத்தோற்சவத்தில் இருந்து மேல் குகையில் இருந்து பக்தர்களுக்கு அருள் பாலிக்கும் முருகனின் தரிசனம் வரையில் , அனைத்து முக்கிய நிகழ்வுகளை உங்களுக்காக நேரலையாகக் கொண்டு வருகிறோம்.

 Tags
live telecast

thaipusam

vanakkam malaysia


மனித வள அமைச்சரின்  அரசியல் செயலாளர்   வி.ரவிந்திரன் உட்பட  13  அரசியல்  செயலாளர்கள் இன்று பதவி  உறுதிமொழி

கோலாலம்பூர். ஜன 6 – தமது அரசியல் செயலாளர் Azman Abidin உட்பட 13 அரசியல் செயலாளர்கள் இன்று பதவி உறுதிமொழி எடுத்துக்கொண்டுள்ளதாக பிரதமர் டத்தோஸ்ரீ அன்வார் இப்ராஹிம் தெரிவித்துள்ளார். மனித வள அமைச்சர் வி.சிவகுமாரின் அரசியல் செயலாளராக வி.ரவிந்திரன் நியமிக்கப்பட்டுள்ளார். அமைச்சர்களுக்கான அரசியல் செயலாளர்களாக நியமிக்கப்பட்டவர்ளுடன் அன்வார் எடுத்துக்கொண்ட புகைப் படத்தை இன்று தமது முகநூலில் பதிவிட்டுள்ளார்.

 Tags
new

political

Says Amwar

Secs

sworn

Thirteen


விபத்தில் மோட்டார் சைக்கிளோட்டி விவேகானந்தன் மரணம்

பெந்தோங், செப் 14 – காராக் -கோலா பிலா சாலையில் 19 ஆவது கிலோமீட்டரில் நிகழ்ந்த விபத்தில் மோட்டார்சைக்கிளோட்டி S. விவேகானந்தன் (Vinakanandan ) மரணம் அடைந்தார். MPV வாகனம், நான்கு சக்கர வாகனம் மற்றும் மோட்டார் சைக்கிள் சம்பந்தப்பட்ட அந்த விபத்தில் நிகழ்விடத்திலேயே 33 வயதுடைய விவேவகானந்தன் இறந்ததாக பெந்தோங் மாவட்ட போலீஸ் தலைவர் சைஹாம் முகமது கஹர் தெரிவித்தார். மோட்டார்சைக்கிளோட்டி MPV வாகனத்தை முந்திச் சென்றபோது நான்கு சக்கர வாகனத்தில் மோதப்பட்டதை தொடர்ந்து நான்கு சக்கர வாகனம் கட்டுப்பாட்டை இழந்து MPV வாகனத்துடன் மோதியது. அந்த விபத்தில் MPV வாகன ஓட்டுனரான 35 வயதுடைய ஆடவரும், நான்கு சக்கர வாகனத்தை ஓட்டிய 60 வயது ஆடவரும் காயம் அடையவில்லையென சைஹாம் முகமது கஹர் வெளியிட்ட அறிக்கையில் தெரிவித்தார்.

 Tags
bertembung pacuan empat roda

Penunggang motosikal maut


தாய்க்கோயிலை நோக்கி புறப்பட்டார் பத்துமலை முருகர்

கோலாலம்பூர், பிப் 6 – இவ்வாண்டு தைப்பூச விழா நாடெங்கிலும் விமரிசையாக அனுசரிக்கப்பட்ட நிலையில், கடந்த வெள்ளிக்கிழமை கோலாலம்பூர் ஶ்ரீ மகா மாரியம்மன் ஆலயத்திலிருந்து புறப்பட்ட முருகர் இன்று பத்துமலையிலிருந்து மீண்டும் தாய்க்கோயிலை நோக்கி புறப்பட்டுள்ளார்.

மதியம் 3 மணியளவில் சிறப்பு பூஜைகள் மற்றும் நைவேத்தியங்கள் நடத்தப்பட்டு நாதஸ்வர மேள தாளத்துடன் பக்தர்கள் புடைசூழ வெள்ளி ரதத்தில் அவர் புறப்பட்டிருக்கின்றார்.

கடந்த இரண்டு தினங்களாக பத்துமலை தைப்பூசத்தையொட்டி லட்சக்கணக்கான பக்தர்களால் களைகட்டியிடருந்தது.

 Tags
back

Batu Caves Murugan

return

Sri Maha Mariamman Temple


காரின் கதவை திடீரென ஹெல்மெட் கொண்டு தட்டிய நபர் ; போலீஸ் வலைவீச்சு

ஈப்போ, ஜூலை 25 – கார் ஒன்றின் கதவை திடீரென ஹெல்மெட்டை கொண்டு தட்டிய நபரை போலீஸ் தேடுகிறது.

ஜாலான் அசாம் தம்பாஹான் பகுதியில் நிகழ்ந்த அச்சம்பவம் தொடர்பான காணொளி வைரலானதை தொடர்ந்து, அந்நபர் தேடப்படுகிறார்.

அதே சமயம், நேற்று நிகழ்ந்த அச்சம்பவம் தொடர்பில், உள்நாட்டு ஆடவர் ஒருவரிடமிருந்து புகார் கிடைத்திருப்பதையும், தைப்பிங் மாவட்ட போலீஸ் தலைவர் அசிஸ்டன் கமிஸ்னர் ரஷ்லாம் அப்துல் ஹமிட் உறுதிப்படுத்தினார்.

போக்குவரத்து குற்றம் காரணமாக, சினமடைந்த மோட்டார் சைக்கிளோட்டி ஒருவர், திடீரென தனது ஹெல்மெட்டை கொண்டு காரின் கதவை தட்டியதால் அது சேதனடைந்ததாக கூறப்படுகிறது.

குற்றவியல் சட்டத்தின் 427-வது பிரிவின் கீழ் அச்சம்பவம் விசாரிக்கப்படுகிறது.

முன்னதாக, அச்சம்பவம் தொடர்பான 42 வினாடி காணொளி வைரலானது குறிப்பிடத்தக்கது.

 Tags
car door

helmet

Knock

suddenly


சுந்தர் பிச்சையின்  கடந்த ஆண்டு  வருமானம்  226 மில்லியனாக உயர்ந்தது

வாஷிங்டன் , ஏப் 24 – Google நிறுவனம் மற்றும் அதன் தாய் நிறுவனமான Alphabet ஆகிய நிறுவனங்களின் தலைமை செயல் அதிகாரியாக இருந்துவரும் இந்தியாவின் தமிழகத்தைச் சேர்ந்த சுந்தர் பிச்சை கடந்த 2022 ஆம் ஆண்டு மட்டும் மொத்தம் 226 மில்லியன் டாலரை வருமானமாக பெற்றுள்ளார். அந்த நிறுவனத்தின் மற்ற அதிகாரிகளைவிட கடந்த ஆண்டு அவரது வருமனம் 800 மடங்கு அதிகரித்தாக ராய்ட்டர் தகவல்கள் கூறுகின்றன. பங்கு பரிவர்த்தனை மூலமாக அவர் பெற்ற இலாப வருமானம், போனஸ் மற்றும் இதர சலுகைகளுக்கான வருமானமும் இதில் அடங்கும் என கூறப்பட்டது. கடந்த ஆண்டில் மட்டும் பங்கு பரிவர்த்தனை வருமானமாக அவருக்கு 219 மில்லியன் டாலர் வழங்கப்பட்டுள்ளது. இதுதவிர 2020 ஆம் ஆண்டு முதல் 2022ஆம் ஆண்டுவரை அவரது ஆண்டு சம்பளம் மட்டும் 2 மில்லியன் டாலரை பெற்றுள்ளார்.

கடந்த ஆண்டு மட்டும் தலைமை செயல் முறை அதிகாரிக்கான தனிப்பட்ட போனஸ் மற்றும் இதர உத்தரவாத தொகையாக 6 மில்லியன் டாலரையும் அவர் பெற்றுள்ளார். Google மற்றும் Alphabet ட்டின் இதர முதன்மை நிர்வாகிகளும் கடந்த ஆண்டு 22 மில்லியன் டாலர் முதல் 35 மில்லியன் டாலர் வரை வருமானமாக பெற்றுள்ளனர் என தகவல்கள் வெளியாகியுள்ளன. Alphabet நிறுவனம் செலவைக் குறைக்கும் நடவடிக்கையாக கடந்த ஜனவரி மாதம் சுமார் 12,000 ஊழியர்களை பணிநீக்கம் செய்தது உலகளாவிய நிலையில் பல்வேறு சர்சைகளை ஏற்படுத்தியது. செலவுகளை குறைக்கும் நடவடிக்கையாக தனது பணியாளர்களுக்கு மடிக் கணினி உட்பட இதர சேவைகளையும் குறைக்கப்போவதாக Google லின் நிதிப் பிரிவின் தலைவர் Ruth Porat இம்மாத தொடக்கத்தில் அறிவித்திருந்தார் என்பது குறிப்பிடத்தக்கது.

 Tags
Alphabet CEO

in 2022

in total compensation

million dollar

received 226

sundar pichai


வீட்டிலுள்ள சலவை இயந்திரத்தில் ஆறு வயது சிறுவன் இறந்து கிடந்தான் – ஈப்போவில் சம்பவம்

ஈப்போ, அன் 17 – ஈப்போ, மஞ்சோய், கம்போங் சுங்கை தாப்பா தம்பஹானில் தனது ஆறு வயது பேரன் வீட்டிலுள்ள சலவை இயந்திரத்தில் சுயநினைவின்றி இருந்ததைக் கண்டு அவனது பாட்டி ஒருவர் அதிர்ச்சிக்குள்ளானார். ராஜா பெர்மைசூரி பைனுன் மருத்துவமனைக்கு கொண்டுச் செல்லப்பட்ட அந்த சிறுவன் இறந்துவிட்டது உறுதிப்படுத்தப்பட்டது. அந்த சம்பவம் தொடர்பில் நேற்று காலை மணி 11.44 அளவில் புகார் பெற்றதை ஈப்போ மாவட்ட போலீஸ் தலைவர் துணை கமிஷனர் யஹாயா ஹசான் தெரிவித்தார்.

சம்பவம் நடந்தபோது அந்த வீட்டின் குடும்ப உறுப்பினர்களுடன் அச்சிறுவன் இருந்துள்ளான் என தொடக்கக் கட்ட விசாரணையில் தெரியவந்ததாக அவர் கூறினார். எனினும் காலை மணி 9.30 அளவில் அச்சிறுவன் சலவை இயந்திரத்திற்குள் காணப்பட்டான். உடனடியாக ஆம்புலன்ஸ் வண்டியின் மூலம் அச்சிறுவன் மருத்துவமனைக்கு கொண்டுச் செல்லப்பட்ட போதிலும் காலை மணி 11.02 அளவில் இறந்துவிட்டதாக நேற்று வெளியிட்ட அறிக்கையில் யஹாயா ஹசான் தெரிவித்தார். அந்த சிறுவனின தலையில் மழுங்கிய பொருளினால் ஏற்பட்ட காயத்தின் அதிர்ச்சியே அவனது மரணத்திற்கு காரணம் என சவப் பரிசோதனையில் தெரியவந்திருப்பதாக விசாரணை மூவம் தெரியவந்ததாக அவர் கூறினார்.

 Tags
Budak enam tahun

dalam mesin basuh

ditemukan maut


நேரடியாக சென்று கடப்பிதழ்களை புதுபிக்கும் முறை இன்னமும் அமலில் தான் உள்ளது ; கூறுகிறார் உள்துறை அமைச்சர்

பொதுமக்கள், Walk in வாயிலாக நேரடியாக சென்று தங்கள் கடப்பிதழ்களுக்கு விண்ணப்பிக்கும் அல்லது புதுப்பிக்கும் முறை இன்னமும் அமலில் தான் உள்ளது என, உள்துறை அமைச்சர் டத்தோ ஸ்ரீ சைபுடின் நசுதியோன் தெரிவித்தார்.

அதே சமயம் நேரடியாக விண்ணப்பம் செய்யப்படும் கடப்பிதழ்கள் ஒரே நாளில் தயார் செய்து தரப்படுவதையும் அரசாங்கம் உறுதிச் செய்யுமென அமைச்சர் சொன்னார்.

இதற்கு முன் இருந்ததை போல, குடிநுழைவுத் துறை அலுவலகங்களுக்கு நேரடியாக சென்று கடப்பிதழ்களை பெற்றுக் கொள்ளும் முறையை அரசாங்கம் மீண்டும் அமல்படுத்த உத்தேசித்துள்ளதா? என மக்களவையில் முன் வைக்கப்பட்ட கேள்விக்குக்கு அமைச்சர் அவ்வாறு பதிலளித்தார்.

எனினும், நெரிசலை தவிர்க்க இணையம் வாயிலாக விண்ணப்பம் செய்த பிறகு, குடிநுழைவுத் துறை அலுவலகங்களுக்கு நேரடியாக சென்று தங்கள் கடப்பிதழ்களை பெற்றுக் கொள்ள பொதுமக்கள் ஊக்குவிக்கப்படுவதாகவும் அமைச்சர் தெளிவுப்படுத்தினார்.

 Tags
application

by 'walk-in'

is still allowed

renewal of passport


பேரா,  கம்போங் சிமி  தாமான் மிரிண்டி  மகா துர்கை  அம்மன் ஆலயம் உடைபடைவதை  சிவநேசன்   நிறுத்தினார்

ஈப்போ , செப் 26 – ஈப்போ கம்போங் சிமி தாமான் மிரிண்டியில் அமைந்துள்ள சுமார் 40 ஆண்டுகள் பழைமையான அருள்மிகு மகா துர்க்கை அம்மன் ஆலயத்தை உடைக்கும் நடவடிக்கை நிறுத்தப்பட்டுள்ளது. இம்மாதம் ஆறாம் தேதி நில அலுவலகம் ஆலய நிர்வாகத்தினருக்கு அனுப்பிய அறிக்கையில் ஆலயத்தை தற்போதுள்ள இடத்திலிருந்து 30 நாட்களுக்குள் அகற்றவேண்டும் என்றும் தவறினால் ஐந்து இலட்சம் வெள்ளி அபராதம் மற்றும் ஐந்து ஆண்டுகளுக்கு மிகாத சிறைத்தண்டனையும் விதிக்கப்படலாம் என்று தெரிவிக்கப்பட்டிருந்தது.

இதன் தொடர்பில் ஆலயத்தின் தலைவர் ரெங்கசாமி கிருஷ்ணன், அறங்காவலர் சுப்பிரமணியம் இராமையா, உறுப்பினர்கள் ஆர். இராஜமோகன், சு. சுரேஷ்ராஜ் ஆகியோர் பேரா மாநில அரசு ஆட்சிக்குழு உறுப்பினர் அ. சிவநேசனை அவரது அலுவலகத்தில் சந்தித்து விளக்கத் அளித்தனர்.

 Tags
Kampong Simi Daman

Mirindi

Perak

Shivanesan stopped the demolition of Maha Durga Amman Temple


2030ல், 600 மில்லியன் மக்கள் ஊட்டச்சத்து குறைபாட்டுடன் இருப்பார்கள் – ஐ.நா எச்சரிக்கை

ஜூலை 13 – 2022ஆம் ஆண்டில் உலகளவில் சுமார் 735 மில்லியன் மக்கள் நாள்பட்ட பட்டினியை எதிர்கொண்டதாகவும், 2030ஆம் ஆண்டளவில் பட்டினியை முடிவுக்கு கொண்டு வருவதற்கான இலக்கை நோக்கி முன்னேற இது அச்சுறுத்தலாக இருப்பதாகவும் ஐக்கிய நாடுகள் சபை தெரிவித்துள்ளது.

மாறாக 2030ஆம் ஆண்டில் 600 மில்லியன் மக்கள் ஊட்டச்சத்து குறைபாட்டுடன் இருப்பார்கள் என ஐ.நா வெளியிட்ட அறிக்கையில் கூறியுள்ளது.

கொரோனாவின் தாக்கத்தில் இருந்து பல நாடுகள் பொருளாதார ரீதியாக மீண்டு வரும் சூழலில், உக்ரைனில் நடந்த போர், உணவு மற்றும் எரிசக்தி விலைகள் மீதான அழுத்தம் ஆகியவை இதற்கு முக்கிய காரணமாக இருப்பதாக கூறப்படுகிறது.

“பட்டினி உயர்மட்டத்தில் நிலைபெறுவதை நாங்கள் காண்கிறோம், இது ஒரு மோசமான செய்தி” என்று ராய்ட்டர்ஸ் செய்தி நிறுவனத்திற்கு அளித்த பேட்டியில் ஐ.நா.வின் உணவு மற்றும் விவசாய அமைப்பின் (FAO) தலைமை பொருளாதார நிபுணர் மாக்சிமோ டோரெரோ கல்லென் கூறினார்.

 Tags
UN Says World "Off Track" To Meet 2030 Goal

With 735 Million People Hungry


மஸ்ஜித் தானா தொகுதியின் தேர்தல் முடிவு   செல்லுபடியாகும்

கோலாலம்பூர், பிப் 7 – 15ஆவது பொதுத் தேர்தலில் மலாக்கா மஸ்ஜிட் தானா நாடாளுமன்ற தொகுதியில் பெரிக்காத்தான் நேசனல் வேட்பாளர் Mas Ermieyati வெற்றி பெற்றது செல்லுபடியாகும் என தேர்தல் நீதிமன்றம் தீர்ப்பளித்துள்ளது. Mas Ermieyati யின் வெற்றியை ரத்துச் செய்ய வேண்டும் என தேசிய முன்னணி வேட்பாளர் Abdul Hakim Abdul Wahid தொடுத்திருந்த வழக்கு மனுவை தள்ளுபடி செய்வதாக நீதிபதி டத்தோ Ansselm Charles Fernandes தீர்ப்பளித்தார். அதோடு சட்டத்துறையின் முன்னாள் துணையமைச்சருமான Mas Ermieyati க்கு செலவுத் தொகையை வழங்கும்படியும் நீதிபதி உத்தரவிட்டார்.

மஸ்ஜித் தானா நாடாளுமன்ற தொகுதியை 4,411 வாக்குகள் வேறுபாட்டில் Mas Ermieyati தற்காத்துக் கொண்டார். Mas Ermieyati வாக்குகளை பெறுவதற்காக வாக்காளர்களுக்கு ரொக்கத் தொகை கொடுத்திருப்பதால் அவரது வெற்றியை நிராகரிகும்படி Abdul Hakim தமது வழக்கு மனுவில் குறிப்பிட்டிருந்தார்.

 Tags
Mas Ermieyati

MP. rules court

remains Masjid Tanah


பெட்ரோல் வெடிகுண்டு வீசப்பட்டு பாதுகாவலர் காயம்; சந்தேக நபர் கைது

கிள்ளான், செப் 14 – பெட்ரோல் வெடிகுண்டு வீசப்பட்ட சம்பவத்தில் பாதுகாவலர் ஒருவர் காயம் அடைந்ததைத் தொடர்ந்து சந்தேகப் பேர்வழி ஒருவன் கைது செய்யப்பட்டான். தென் கிள்ளான் ஒ.சி.பி.டி துணை கமிஷனர் சா ஹூங் ஃபாங் இதனை உறுதிப்படுத்தினார். புதன்கிழமையன்று 39 வயதுடைய பாதுகாவலர் ஒருவர் புகார் செய்ததைத் தொடர்ந்து சந்தேக நபர் கைது செய்யப்பட்டான். ஆயர் ஈத்தாம் தொழில்மயப் பகுதியில் 25 வயதுடைய மற்றொரு பாதுகாவலருடன் கிடங்கு ஒன்றில் கடமையில் இருந்தபோது பாதுகாவலர் மையத்தை நோக்கி மோட்டார்சைக்கிளில் வந்த இரு நபர்கள் பெட்ரோல் நிரப்பப்பட்ட போட்டலின் திரியைக் கொழுத்தி வீசினர். விடியற்காலை மணி 4.20 அளவில் நிகழ்ந்த அந்த சம்பவத்தின்போது பாதுகாவலர் குடிலில் தூங்கிக்கொண்டிருந்த பாதுகாவலர் ஒருவர் கைகள் மற்றும் முகத்தில் காயத்திற்கு உள்ளானார். மோட்டார்சைக்கிளில் இரண்டு சந்தேக நபர்களில் பின்னால் அமர்ந்திருந்த ஒருவன் பாதுகாவலர் குடிலை நோக்கி நான்கு போத்தல்களை வீசியதாகவும் அதிலிருந்து தீ பரவியதைத் தொடர்ந்து அவர்கள் அங்கிருந்து தப்பியோடியது சிசிடிவி காணொளியில் தெரிய வந்ததாக சா ஹூங் ஃபாங் தெரிவித்தார்.

 Tags
injured security guard

Klang cops nab suspect

Molotov cocktail incident


10-ஆவது முறையாக சூப்பர் லீக் காற்பந்து விருதை ஜொகூரின் JDT குழு வென்றது

ஜொகூர் பாரு, செப் 28 – மலேசிய சூப்பர் காற்பந்து லீக் விருதை ஜொகூரின் JDT அணி 10-ஆவது முறையாக வென்று சாதனையை ஏற்படுத்தியது. சுல்தான் இப்ராஹிம் விளையாட்டரங்கில் நேற்றிரவு நடைபெற்ற ஆடடத்தில் JDT குழு 4 – 0 என்ற கோல் கணக்கில் PDRM எனப்படும் போலீஸ் படை காற்பந்து குழு வென்றதன் மூலம் சூப்பர் லீக் விருதை வென்றது. இன்னும் நான்கு ஆடடங்கள் மட்டுமே எஞ்சியிருக்கும் இவ்வேளையில் இதர குழுக்கள் மிஞ்ச முடியாத நிலையில் தற்போது 64 புள்ளிகளைப் பெற்று JDT முன்னணியில் இருக்கிறது.

 Tags
clinch 10th consecutive

jdt

super League title


உணவு நிலைய ஊழியர் மீது தாக்குதல் – அலட்சியம் செய்ததால் மர்மநபர் வெறிச்செயல்

கோலாலம்பூர் ஜூலை 17 – சிலாங்கூரில் ஃபுட் கோர்ட் (Food court) என அழைக்கப்படும் உணவு நிலையத்தின் ஊழியர் ஒருவரை, தன்னை அலட்சியப்படுத்தினார் எனக்கூறி மர்மநபர் தாக்கியதால் பரபரப்பு ஏற்பட்டது.

அம்பாங் ஜெயா (Ampang Jaya) பகுதியில் உள்ள உணவு நிலையத்தில் ஊழியர் ஒருவரை, அவருக்கு நன்கு பழக்கப்பட்ட மர்மநபர் ஒருவர் கோபமாக அணுகியுள்ளார்.

பின்னர் அந்த நபர் உலோக கோப்பையால் தாக்கியதில் ஊழியர் முகத்தில் வெட்டுக்காயம் ஏற்பட்டது.

சம்பவ இடத்தில் இருந்த மற்ற நபர்களால் அந்த சண்டை நிறுத்தப்பட்டது.

இதனிடையே அந்த நபரை கைது செய்த போலீசார், அவர் மீது ஏற்கனவே கிரிமினல் மற்றும் போதைப்பொருள் தொடர்பான வழக்குகள் இருப்பதாகவும், பாதிக்கப்பட்ட ஊழியர் அவரை புறக்கணித்ததால் இந்த தாக்குதலில் ஈடுபட்டதாகவும் கூறுகின்றனர்.

 Tags
acquaintance at Ampang food court

Man attacked for ignoring


ராம்ஸ்டேலை தாக்கிய நபருக்கு எதிராக நீதிமன்றத்தில் குற்றச்சாட்டு

ஆர்செனல் கோல் காவலர் ஆரோன் ராம்ஸ்டேலைத் தாக்கியதாக கூறப்படும் நபருக்கு எதிராக நீதிமன்றத்தில் குற்றம்சாட்டப்பட்டது.

கடந்த திங்கட்கிழமை, டோட்டன்ஹாம் ஹாட்ஸ்பருக்கும், அர்செனலுக்கும் இடையிலான ஆட்டத்திற்கு பின்னர் அச்சம்பவம் நிகழ்ந்தது.

35 வயதான அந்நபர், டோட்டன்ஹாம் ஹாட்ஸ்பர் அரங்கிலுள்ள திடலில் அத்துமீறி நுழைந்து ராம்ஸ்டேலைத் தாக்கியதாக கூறப்படுகிறது.

அச்சம்பவத்தை, இங்கிலாந்து காற்பந்து சங்கம் கடுமையாக சாடிய வேளை; காற்பந்தாட்டத்தில் வன்செயல்களுக்கு ஒருபோதும் இடமே இல்லை என டோட்டன்ஹாம் கூறியுள்ளது.

டோட்டன்ஹாம் ஹாட்ஸ்பர் அணியுடனான ஆட்டத்தில் வெற்றி பெற்றதன் வாயிலாக, எட்டு புள்ளிகளுடன், பட்டியலில் முதலிடத்தை வகிக்கிறது அர்செனல்.

 Tags
accused

in court against

Ramsdale's assailant


அகல்பூடி அறக்கட்டளை ; 47 குற்றச்சாட்டுகளிலிருந்து விடுவிக்கப்படாமல் விடுதலை செய்யப்பட்டார் சாயிட்

கோலாலம்பூர், செப்டம்பர் 4 – துணைப் பிரதமர் டத்தோ ஸ்ரீ டாக்டர் அஹ்மட் சாயிட் ஹமிடி, அவர் நிறுவிய அகல்பூடி (Akalbudi) அறக்கட்டளையின், நம்பிக்கை மோசடி, ஊழல் மற்றும் கள்ளப்பண மாற்றும் நடவடிக்கைகள் தொடர்பான 47 குற்றச்சாட்டுகளிலிருந்து விடுவிக்கப்படாமல் விடுதலை செய்யப்பட்டார்.

70 வயது கிராம மற்றும் வட்டார மேம்பாட்டு அமைச்சருமான டத்தோ ஸ்ரீ அஹ்மட் சாயிட்டுக்கு எதிரான நடவடிக்கைகளை நிறுத்திக் கொள்ள தேசிய சட்டத்துறை அலுவலகம் விரும்புவதாக, அரசாங்க தரப்பு வழக்கறிஞர் இன்று உயர் நீதிமன்றத்தில் தெரிவித்ததை தொடர்ந்து, அவரை குற்றச்சாட்டுகளிலிருந்து விடுவிக்காமல் உயர் நீதிமன்ற நீதிபதி டத்தோ கொலின் லார்ன்ஸ் செக்வேரா (Datuk Collin Lawrence Sequerah) விடுதலை செய்வதாக தீர்ப்பளித்தார்.

முன்னதாக, அரசாங்க தரப்பு வழக்கறிஞர்கள் சாயிட்டுக்கு எதிரான வழக்கை தொடரப் போவதில்லை என கூறிவிட்டதால், குற்றச்சாட்டுகளில் இருந்து அவரை முழுமையாக விடுவிக்க வேண்டுமென, சாயிட்டை பிரதிநிதிக்கும் வழக்கறிஞர் டத்தோ ஹிசாம் தே போ தெக் கேட்டுக் கொண்டிருந்தார்.

சாயிட்டுக்கு எதிரான வழக்கு தொடர்பில், 2022-ஆம் ஆண்டு, டிசம்பர் எட்டு மற்றும் 2023-ஆம் ஆண்டு ஜனவரி 25-ஆம் தேதிகளில் சமர்பிக்கப்பட்ட பிரதிநிதித்துவ மனுக்கான முடிவை விரைவுபடுத்துமாறு, ஆகஸ்ட் 24-ஆம் தேதி, சாயிட் வழக்கறிஞர்களான டத்தோ ஹிஷாம் தே, டத்தோ அஹ்மட் ஜைதி ஜைனல் மற்றும் ஹமிடி முஹமட் நோ ஆகியோர் கோரியிருந்தனர்.

200 பக்க பிரதிநிதித்துவ விண்ணப்பத்துடன், MACC – மலேசிய ஊழல் தடுப்பு ஆணையத்தின் தலைமை ஆணையர் டான்ஸ்ரீ ஆசம் பாக்கியின் கடிதத்துடன், புதிய ஆதாரங்கள் அடிப்படையில் அந்த மபு தாக்கல் செய்யப்பட்டது குறிப்ப்பிடத்தக்கது.

 Tags
47 tuduhan rasuah

pecah amanah Yayasan Akalbudi

tanpa bebas

Zahid lepas


ஆலயப்  பிரச்னைக்கு  சிலாங்கூர் அரசு முழுமையான தீர்வு கண்டுள்ளது  -மந்திரிபெசார்    அமிருடின் ஷாரி

ஷா ஆலம், ஆக 5- சிலாங்கூர் மாநிலத்தில் இந்து ஆலயங்கள் எதிர்நோக்கி வரும் நிலப் பிரச்சனைக்கு மாநில அரசு சுமூகமான முறையில் தீர்வு கண்டு வருகிறது. மாநில அரசின் சீரிய முயற்சியின் வாயிலாக Subang Jaya, Seafield தோட்ட ஆலயம் உள்பட பல வழிபாட்டுத் தலங்கள் எதிர் நோக்கி வந்த நிலப் பிரச்சனை தீர்க்கப்பட்டு அவை முறையாக செயல்படுவதற்குரிய வாய்ப்பு ஏற்படுத்தப்பட்டுள்ளது என்று சிலாங்கூர் மாநில பராமரிப்பு மந்திரிபுசார் டத்தோஸ்ரீ Amirudin Shari தெரிவித்துள்ளார்.

Midlands தமிழ்ப்பள்ளி மண்டபத்தில் நடைபெற்ற இந்திய அரசு சார்பற்ற அமைப்புகளின் பிரதிநிதிகளுடனான சந்திப்பு நிகழ்வில் உரையாற்றிய போது சிலாங்கூர் மாநில பக்கத்தான் ஹராப்பான் தலைவருமான அவர் இதனைத் தெரிவித்தார்.

Limas எனப்படும் முஸ்லீம் அல்லாத வழிபாட்டுத் தலங்களுக்கான சிறப்பு விவகாரக் குழுவை அமைத்த காரணத்தால் சட்டவிரோதமாக கட்டப்பட்ட ஆலயங்கள் அமலாக்கத் தரப்பினரால் உடைபடும் சம்பவங்கள் வெகுவாக குறைந்து விட்டது என Amirudin கூறினார்.

ஐந்து சமயங்களை உள்ளடக்கிய இந்த லீமாஸ் அமைப்பின் உருவாக்கத்தின் வாயிலாக வழிபாட்டுத் தலங்களை சட்டப்பூர்வமாக்குவதற்குரிய வாய்ப்பு ஏற்படுத்தப்பட்டது.

அந்நடவடிக்கையின் மூலம் அதிகப்படியானத் தொகையை நிலப் பிரீமியமாக ஆலயங்கள் செலுத்த வேண்டிய நிர்பந்தமும் தவிர்க்கப்பட்டது என Amirudin குறிப்பிட்டார்.

Seafield தோட்ட ஆலயம் போல் ஒரு சில இடங்களில் பிரச்சனைகள் எழுந்தாலும் அவை சுமூகமான முறையில் தீர்க்கப்பட்டன. மாநில அரசின் விவேகமான அணுகுமுறையின் காரணமாக Seafield ஆலயம் எந்த பாதிப்பும் இன்றி செயல்படும் .அதே வேளையில் அப்பகுதியில் மேம்பாட்டுப் பணிகளும் சீராக மேற்கொள்ளப்படுவது உறுதி செய்யப்பட்டுள்ளது என்று அவர் கூறினார்.

 Tags
: Dato Sri Amirudin Shari

diselangor

issue kuil

telah diselasaikan


சிறார் பாலியல் குற்றங்களுக்கு இணையத்தை குறை கூறும் துணையமைச்சர் ; ஆபாசத் தளங்களை முடக்கக் கோரிக்கை

கோலாலம்பூர், மார்ச் 17 – நாட்டில் சிறார் பாலியல் குற்றச்செயல்கள் அதிகரித்திருப்பதற்கு இணையம் காரணமென குற்றம் சாட்டியிருக்கிறார் மகளிர் குடும்ப சமூக மேம்பாட்டு துணையமைச்சர்.

அதையடுத்து, அந்த குற்றச் செயல்களைக் களைய ஆபாச இணையத் தளங்களை முடக்குமாறு , துணையமைச்சர் Aiman Athirah Sabu கேட்டுக் கொண்டிருக்கிறார்.

அளவின்றி ஆபாச தளங்களை எங்கிருந்தும் பார்க்கும் சூழல் உருவாகியுள்ளது. அதனால், சமூக வலைத்தளம் மற்றும் இணைய மோகத்தால் இதுபோன்ற குற்றல் செயல்கள் அதிகரித்திருப்பதாக அவர் கூறினார்.

எனவே, ஆபாசத் தளங்களை மூடுவது உட்பட கடும் நடவடிக்கை எடுக்கப்பட வேண்டுமென துணையமைச்சர் குறிப்பிட்டார்.

சிறார்களையும் பெண்களையும் உட்படுத்திய பாலியல் குற்றச் செயல்கள் நாட்டில் அதிகரித்திருப்பதாக நேற்று புக்கிட் அமான் குற்றப் புலனாய்வு பிரிவின் இயக்குநர் Datuk Seri Abdul Jalil Hassan கூறியிருந்தது தொடர்பில், துணையமைச்சர் அவ்வாறு கருத்துரைத்தார்.

 Tags
blames

blocked

crimes

for child sexual

Internet

KPWKM

wants porn websites


மோட்டார்  சைக்கிள்  திருட்டுக்  கும்பல் முறியடிப்பு அறுவர் கைது

குவந்தான், செப் 21 – குவந்தான் மற்றும் பெக்கான் வட்டாரத்தில் தீவிரமாக செயல்பட்டு வந்த மோட்டார் சைக்கிள் திருட்டுக் கும்பல் ஒன்று முறியடிக்கப்பட்டது. அந்த கும்பலைச் சேர்ந்த உள்நாட்டைச் சேர்ந்த அறுவர் கைது செய்யப்பட்டதாக குவந்தான் மாவட்ட போலீஸ் தலைவர் Wan Mohd Zahari Wan busu தெரிவித்தார். பொதுமக்களிடமிருந்து கிடைத்த தகவலைத் தொடர்ந்து 16 முதல் 24 வயதுடைய அந்த ஆறு ஆடவர்களும் கைது செய்யப்பட்டதாக அவர் கூறினார். அந்த சந்தேகப் பேர்வழிகளிடமிருந்து மூன்று திருட்டு மோட்டார் சைக்கிள்கள் இரண்டு மோட்டார் சைக்கிள்களின் இயந்திரங்களும் பறிமுதல் செய்யப்பட்டதாக Wan Mohd Zahari கூறினார்.

 Tags
‘Geng Daus Salong’

6 ditahan

curi motosikal tumpas


மீன் பிடித்துக் கொண்டிருந்த  ஆடவர்  ஈயக்குட்டையில்   மூழ்கினார்

கோலாலம்பூர், ஏப் 5 – உலு சிலாங்கூர், செரண்டா, Tasik Kiambang-கில் பழைய ஈயக்குட்டையில் மீன்பிடித்துக்கொண்டிருந்த ஆடவர் ஒருவர் மூழ்கி மரணமடைந்தார். 26 வயதான அந்த ஆடவரின் உடல் அந்த குட்டையிலிருந்து பின்னர் மீட்கப்பட்டதாக உலுசிலாங்கூர் மாவட்ட போலீஸ் தலைவர் சூப்பிரடன்ட் Ahmad Faizal Tahrim தெரிவித்தார்.அந்த ஆடவர் திங்கட்கிழமை முதல் காணவில்லையென அவரது குடும்பத்தினர் போலீசில் புகார் செய்திருந்தனர் என்பது குறிப்பிடத்தக்கது.

 Tags
during fishing trip

in Hulu Selangor

Man drowns

mining pool


முதல் படிவ  மாணவன் தாக்கப்பட்டதாக  போலீஸ்  புகாரைப் பெற்றது

கோலாலம்பூர், செப் 17 – திரெங்கானு Kuala Nurus சிலுள்ள இடைநிலைப் பள்ளியில் வியாழக்கிழமை நண்பகல் மணி 12.30 அளவில் முதல் படிவ மாணவன் ஒருவன் தாக்கப்பட்டு உதைக்கப்பட்டது தொடர்பில் போலீசார் புகார் பெற்றுள்ளனர். அந்த பள்ளியின் பட்டறைக்குள் புகுந்த மூன்று மாணவர்கள் தங்களது நண்பர்கள் எங்கே என்று வினவியதாகவும் தெரியாது என்று கூறியவுடன் தம்மை அவர்கள் தாக்கியதாக அம்மாணவன் தமது போலீஸ் புகாரில் கூறியுள்ளான். இதனை தொடர்ந்து அந்த மாணவர்கள் தம்மை தாக்கியதோடு முகத்திலும் உதைத்தாக அந்த மாணவன் புகார் செய்துள்ளான் . . அதன் பின் அந்த மாணவனை பள்ளியின் பட்டறையில் சந்தித்த ஆசிரியர் அம்மாணவனை சிகிச்சைக்காக மருத்துவமனைக்கு கொண்டுச் சென்றுள்ளார், தாக்கப்பட்ட அந்த மாணவன் மருத்துவமனையில் சிகிச்சைக்காக கொண்டுச் செல்லப்பட்ட காணொளி சமூக வலைத்தளங்களில் வைரலாகி வருகிறது.

 Tags
dipukul

ditendang

Polis terima laporan pelajar Tingkatan 1


தேசிய  நல்லிணக்கத்திற்கு நேரம்  வந்துவிட்டது  சிலாங்கூர்  மந்திரிபுசார்  அமிருடின் ஷாரி  வலியுறுத்து

கோலாலம்பூர்,ஆக 31 – தேசிய நல்லிணக்கத்திற்கு நேரம் வந்துவிட்டதாக சிலாங்கூர் மந்திரிபுசார் Amirudin Shari தெரிவித்திருக்கிறார். தேசிய நிலையிலான தலைவர்களும மக்களும் மேற்கொண்டுள்ள தேசிய நல்லிணக்கம் அல்லது சமரச நடவடிக்கைகளை எடுத்திருப்பதால் அதற்கு அனைத்து தரப்பினரும் ஆதரவு தரவேண்டும் என அண்மையில் சிலாங்கூர் மந்திரிபெசாராக இரண்டாவது தடவையாக பதவியேற்ற Amirudin Shari கேட்டுக்கொண்டார்.

2020 ஆம் ஆண்டு பிப்ரவரி மாதம் ஜனநாய நடைமுறைகள் மற்றும நாட்டின் எதிர்காலத்தை உறுதிப்படுத்தும் மக்களின் நேரடி பங்கேற்பு மறுக்கப்பட்ட Sheraon நடவடிக்கையினால் ஏற்பட்ட அரசியல் நெருக்கடியை குறைப்பதற்காக நல்லிணக்க நடவடிக்கை மேற்கொள்ளப்பட்டுள்ளதாக அவர் கூறினார்.

நேற்றிரவு மாநில நிலையிலான தேசிய தின கொண்டாட்டத்தை தொடக்கி வைத்து பேசியபோது அவர் இதனை தெரிவித்தார். வெற்றி பெற்றவர்கள் அனைத்தையும் எடுத்துக் கொள்ள வேண்டும் என்ற மனப்பான்மை ஜனநாயக அரசியல் நடைமுறையில் இனியும் ஒரு பகுதியாக இல்லையென அவர் தெரிவித்தார். சிலாங்கூர் மாநில தேர்தல் முடிந்துவிட்டதால் அனைத்து தரப்பினரும் கருத்து வேறுபாடுகளை மறந்து ஒன்றுபட வேண்டும் என Amiruddin Shari கேட்டுக்கொண்டார்.

 Tags
for national reconcilation

Says Amirudin

time


RM 192,000  மதிப்புள்ள  கடத்தல்  சிகரெட்டுகள்  பறிமுதல்

கூலிம், மே 22 – லோரி ஓட்டுனர் ஒருவரை ஒருவரை கைது செய்த போலீசார் 192,000 ரிங்கிட் மதிப்புடைய கடத்தல் சிகரெட்டுக்களை பறிமுதல் செய்தனர். கூலிம் Jalan Lunas Kelang Lama வில் அந்த 33 வயதுடைய லோரி ஓட்டுனர் கைது செய்யப்பட்டதாக கூலிம் மாவட்ட போலீஸ் தலைவர் Superintenden Mohd Redzuan Salleh தெரிவித்தார். அந்த லோரியில் மேற்கொள்ளப்பட்ட பரிசோதனையில் 64 பொட்டலங்களில் அந்த சிகரெட்டுகள் இருந்ததாக அவர் தெரிவித்தார். அந்த லோரி ஓட்டுனர் ஏற்கனவே மூன்று குற்றச்செயல்களில் சம்பந்தப்பட்டிருந்தார் என்பதும் போலீஸ் விசாரணையில் தெரியவந்ததாக இன்று வெளியிட்ட அறிக்கை ஒன்றில் Mohd Reszuan கூறினார்.

 Tags
000

driver

Police arrested

seized

smuggled cigarettes

The truck

worth RM192


முன்னாள் கல்வி அமைச்சர் ரட்ஸி ஜீடின் ‘வேலை செய்யவில்லை’ ; மஸ்லி குற்றச்சாட்டு

நாடு முழுவதும் மோசமான நிலையிலுள்ள பள்ளிகளை தரம் உயர்த்தும் திட்டங்களை தொடர்சியாக கண்காணிப்பதில் ஏற்பட்ட பலவீனமே, அப்பிரச்சனைக்கு முழுமையாக தீர்வுக் காண முடியாமல் போனதற்கு காரணம் என முன்னாள் கல்வி அமைச்சர் டாக்டர் மஸ்லி மாலிக் கூறினார்.

2018-ஆம் ஆண்டு பாக்காதான் ஹரப்பான் ஆட்சியின் போது, 20 மாதங்களுக்கு கல்வி அமைச்சராக பொறுப்பேற்றிருந்த மஸ்லி, தமக்கு பதிலாக அப்பொறுப்பை ஏற்ற டத்தோ டாக்டர் ரட்ஸி ஜூடினின் நம்பகத்தன்மை குறித்து கேள்வி எழுப்பினார்.

மூத்த கல்வி அமைச்சராக பதவி வகித்த ரட்ஸி, மோசமான நிலையிலுள்ள பள்ளிகள் தொடர்பில், தமது கடமையை நிறைவேற்ற தவறியதாக மஸ்லி சாடினார்.

குறிப்பாக, கண்காணிப்பு நடவடிக்கையில் ஏற்பட்ட பலவீனமே அப்பிரச்சனைக்கு தீர்வுக் காண முடியாமல் போனதற்கு முழு காரணம் என்றாரவர்.

தமது பதவிக் காலத்தில், மோசமான நிலையிலுள்ள பள்ளிகளை தரம் உயர்த்துவதற்கு என அமைக்கப்பட்ட சிறப்பு கண்காணிப்பு திட்டம் தொடரப்படவில்லை என்பதோடு, மாற்று அணுகுமுறை எதுவும் அறிமுகப்படுத்தப்படவில்லை என்பதையும் மஸ்லி சுட்டிக் காட்டினார்.

 Tags
did not work

Maszlee claimed

that his replacement


டிரக்டர்  பின்னால்  நகர்ந்து  மோதியதில்  ஆடவர் மரணம்

குவா மூசாங், ஆக 22 – செம்பனை தோட்டத்தில் உள்ள குலைகளை டிரக்டரில் ஏற்றிக்கொண்டிருந்தபோது திடீரென அந்த டிரக்டர் நகர்ந்து அதன் டயர் உடல் மேல் ஏறியதால் தொழிலாளி ஒருவர் மாண்டார். இந்த பரிதாபமான சம்பவம் Gua Musang , Sungai Bayu விலுள்ள Serasa தோட்டத்தில் மதியம் மணி 12.10 அளவில் நிகழ்ந்தது. Syaiful என்று அடையாளம் கூறப்பட்ட 34 வயது தொழிலாளியின் உடலில் ஏறியதால் அவர் மரணம் அடைந்தார் என்று Gua Musang போலீஸ் தலைவர் Sik Choon Foo வெளியிட்ட அறிக்கையில் தெரிவித்தார். உடனடியாக அவர் டிரக்டரில் மீது ஏறி அதனை நிறுத்த முயன்றபோது திடிரென கீழே விழுந்ததால் டயர் அவர் மீது ஏறியதால் கடுமையான காயத்திற்குள்ளாகி மரணம் அடைந்ததாக Sik Choon Foo வெளியிட்ட அறிகையில் தெரிவித்தார்.

 Tags
digilis traktor mengundur

Lelaki warga Indonesia maut


20 நாள் பிள்ளைகள் பள்ளிக்கு மட்டம் போட்டால் பெற்றோருக்கு சிறைத்தண்டனை – சவுதி அரேபியாவில் சட்டம்

ரியாத், ஆக 29 – சவுத்இ அரேபியாவில், குழந்தைகள் 20 நாட்கள் தக்க காரணம் இன்றி பள்ளிக்கு மட்டம் போட்டால், பெற்றோர்களுக்கு சிறைத்தண்டனை விதிக்கப்படுகிறதாம்.

பள்ளிக்கு மட்டும் போடும் பிள்ளைகளின் பெற்றோர்களுக்கு எதிராக குழந்தைகள் பாதுகாப்பு சட்டத்தின் கீழ் பொது வழக்கு தொடுக்க அச்சட்டம் வகை செய்கிறது.

குழந்தைகளின் வருகையை பள்ளி பதிவு செய்து, மட்டம்ம் போடும் குழந்தைகளின் விவரங்களை அடிப்படையாகக் கொண்டு, பள்ளியின் தலைமையாசிரியர் கல்வித் துறைக்கு புகார் அள்ளிக்கலாம். அதனைத் தொடர்ந்து, கல்வித் துறை இவ்விவகாரத்தை கல்வி அமைச்சின் கவனத்திற்கு கொண்டுச் செல்லும்.

அதன் பிறகு குடும்பநல பாதுகாப்பு துறை பிள்ளை பள்ளிக்கு மட்டம் போட்டதற்கான காரணத்தை கேட்டறியும். அதன் பிறகு இவ்வழக்கு விசாரிக்கப்பட்டு, நீதிமன்றத்திற்கு அனுப்பி வைக்கப்படுமாம்.

இவ்வழக்கு பின்னர் நீதிமன்றத்தில் வாதாடப்பட்டு, குற்றம் நிருபிக்கப்பட்டால், பெற்றோர்களுக்கான தக்க சிறைத் தண்டனைக் காலத்தை நீதிபதி முடிவு செய்யலாம்.

புதிய கல்வி ஆண்டில் ‘ சிறந்த கவியை’ உறுதி செய்வதற்கான முயறசிகளின் ஒரு பகுதியாக இந்நடவடிக்கை எடுக்கப்பட்டுள்ளதாக கூறப்பட்டுள்ளது.

 Tags
Anak ponteng

penjaga boleh dijel

sekolah 20 hari


2 மணி நேர பயணத்தை 16 மணி நேரமாக இழுத்தடித்த விமானம்.. பதறிய பயணிகள்

ஜப்பான் ஜூலை 9 – ஜப்பான் ஏர்லைன்ஸ் விமானம் ஒன்று, 2 மணி நேரத்தில் முடிக்க வேண்டிய பயணத்தை 16 மணி நேரம் வரை இழுத்தடித்து கொண்டு சேர்த்ததால் விமானத்தில் இருந்த 335 பயணிகள் கடும் அவதியடைந்தனர்.

JL331 என்ற ஜப்பான் உள்நாட்டு ஏர்லைன்ஸ் விமானம், டோக்கியோவில் இருந்து ஞாயிறு மாலை 6.30 மணிக்கு புறப்பட வேண்டியிருந்தது.

ஆனால் மோசமான வானிலையால் இரவு 8.18 மணிக்கு புறப்பட்டு இரவு 10 மணிக்கு பின்னர் சென்றடையும் இடமான ஃபுகுவோகாவை (Fukuoka) நெருங்கியது.

ஆனால், ஃபுகுவோகா விமான நிலையம் குடியிருப்பு பகுதிகளால் சூழப்பட்டிருப்பதால் சத்தம் உள்ளிட்ட கட்டுப்பாடுகள் காரணமாக இரவு 10 மணி முதல் காலை 7 மணி வரை விமானங்கள் தரையிறங்க தடை விதிக்கப்பட்டிருக்கிறது. இதன் காரணமாக JL331 விமானம் 10 மணிக்கு மேல் தரையிறங்க அனுமதி மறுக்கப்பட்டு திருப்பி அனுப்பப்பட்டது.

மீண்டும் திரும்பும் நிலைக்கு தள்ளப்பட்ட அந்த விமானம், ஒசாகாவிற்கு தெற்கே 45 கிலோ மீட்டர் தொலைவில் உள்ள கன்சாய் சர்வதேச விமான நிலையத்திற்கு எரிபொருள் நிரப்புவதற்கும், பராமரிப்பு சோதனைகளை மேற்கொள்வதற்கும் தரையிறங்கியது.

அங்கு பயணிகள் ஓய்வெடுக்க

ஹோட்டல்கள் வழங்கப்பட்டதாகவும், மீண்டும் காலை விமானத்திற்காக காத்திருக்குமாறு அறிவுறுத்தப்பட்டதாகவும் கூறப்படுகிறது.

இறுதியில் ஒசாகாவிலிருந்து அதிகாலை 1.55 மணிக்கு விமானம் புறப்பட்டு அதிகாலை 3 மணிக்கு முன்னதாக டோக்கியோவை சென்றடைந்தது.

பின்னர் மாற்று விமானம் திங்கட்கிழமை காலை 10.20 மணிக்கு புறப்பட்டு, மதிய உணவு நேரத்தில் வெற்றிகரமாக ஃபுகுவோகாவில் பயணிகளை தரையிறக்கியது.

பயணிகளின் டாக்ஸி கட்டணம், தங்கும் வசதிகளை விமான நிறுவனம் ஏற்படுத்தி கொடுத்ததாகவும், தலா ஒருவருக்கு RM 700 இழப்பீடு கொடுத்ததாகவும் கூறப்படுகிறது.

 Tags
16

2 hours

Japan Airlines flight

turned


நோன்புப் பெருநாளை முன்னிட்டு, உள்நாட்டு விமானச் சேவைகள் அதிகரிக்கப்படும் ; கூறுகிறார் அந்தோணி லோக்

நோன்புப் பெருநாளை முன்னிட்டு, சபா – சரவாக் உட்பட அனைத்து மாநிலங்களுக்குமான விமானச் சேவைகளும் அதிகரிக்கப்படுமென, போக்குவரத்து அமைச்சர் அந்தோணி லோக் தெரிவித்தார்.

இதுவரை, கூடுதல் விமான சேவைகளுக்கு செய்யப்பட்ட விண்ணப்பங்கள் அனைத்துக்கும் அனுமதி வழங்கப்பட்டுள்ளன.

குறிப்பாக, தேவையை பூர்த்திச் செய்யும் வகையில் பெரிய விமானங்களை சேவையில் ஈடுபடுத்த அனுமதி வழங்கப்பட்டிருப்பதாக அமைச்சர் சொன்னார்.

மலேசியா ஏர்லைன்ஸ் உட்பட விமான சேவை நிறுவனங்களுக்கு கூடுதல் அனுமதி வழங்கப்பட்டிருப்பது குறித்து, நேற்று நடைபெற்ற கூட்டத்தின் போது, MAVCOM – மலேசிய வான் போக்குவரத்து ஆணையம் தம்மிடம் தெரிவித்ததையும் லோக் உறுதிப்படுத்தினார்.

அதே சமயம், விமான சேவைகளின் எண்ணிக்கை அதிகரிக்கப்பட்டுள்ளதால், விமான டிக்கெட்டுகளின் சராசரி விலை இறக்கம் காணும் எனவும் அமைச்சர் நம்பிக்கை தெரிவித்தார்.

 Tags
ahead of

Anthony Locke

Domestic flight

Eid-ul-Fitr

increased

says

Services

to be


பூனை விற்பனை மோசடி; மலாக்காவில் RM38,000 இழந்த ஆசிரியர்

மலாக்கா, ஆக 28 – முன்ச்கின் (Munchkin) அல்லது சோசேச் (Sausage) ரக பூனை விற்பனையில் மலாக்காவைச் சேர்ந்த ஆசிரியர் ஒருவர் 38,000 ரிங்கிட்டை இழந்துள்ளார்.

கடந்த ஆகஸ்டு 23ஆம் திகதி முகநூலில் சம்பந்தப்பட்ட பூனை விற்பனை குறித்த விளம்பரத்தைப் பார்த்த அந்த ஆசிரியர் உடனே விளம்பரதாரரை தொடர்புக் கொண்டுள்ளார்.

பின்னர் அப்பூனையை 600 ரிங்கிட்டிற்கு வாங்க சம்மதம் தெரிவித்து 300 ரிங்கிட் முன் பணத்தையும் செலுத்தியிருகின்றார்.

அதன் பின்னர் இந்த ரக பூனையை வளர்க்க வனவிலங்கு மற்றும் தேசிய பூங்காவின் சிறப்பு பெர்மிட் தேவை என்றும், கார்கோ வழி அப்பூனையை அனுப்பும் சேவைக்கான கட்டணத்தையும் அவரே ஏற்றுக் கொள்ள வேண்டும் என நிபந்தனை வரவே, ஜகார்தாவிலிருந்து வரவிருந்த அப்பூனைக்காக மொத்தம் 38,000 ரிங்கிட் வரை ஆக 24 முதல் ஆக 28 வரை செலுத்தியிருக்கின்றார் அப்பெண்.

கேட்ட எல்ல பணத்தையும் கொடுத்த பிற்கே தான் ஏமாற்றப்பட்டதை உணர்ந்த அப்பெண் போலிசில் புகார் செய்திருக்கின்றார்.மலாக்கா போலிசார் இதுகுறித்து விசாரணை மேற்கொண்டு வருகின்றனர்.

 Tags
cat purchase scam

RM38.000 in Munchkin

Teacher loses


நெகிரி மாநில  தேர்தலில் தே.முவுடன்  ஒத்துழைப்பதில்  பிரச்னை இல்லை  –  அமினுடின் ஹருன்

கோலாலம்பூர், ஜன 9 – இவ்வாண்டு நடைபெறவிருக்கும் மாநில சட்டமன்ற தேர்தலில் தேசிய முன்னணியுடன் ஒத்துழைப்பதில் நெகிரி செம்பிலான் பக்காத்தான் ஹராப்பானுக்கு எவ்வித பிரச்சனையும் இல்லையென அதன் தலைவர் Aminuddin Harun தெரிவித்தார். எனினும் இது தொடர்பாக இதுவரை நெகிரி செம்பிலான் தேசிய முன்னணி தலைவர் முகமட் ஹசானுடன் சந்திப்பு எதுவும் நடத்தப்படவில்லையென நெகிரி செம்பிலான் மந்திரிபெசாருமான Aminuddin Harun கூறினார். ஒத்துழைப்பு குறித்து பக்காத்தான் ஹராப்பான் கட்சியின் தலைமைத்துவம் மற்றும் பக்காத்தான் தலைவர் மன்றம்தான் முடிவு செய்யும் என அவர் தெரிவித்தார். மாநில ரீதியில் எங்களுக்கு எந்தவொரு அதிகாரமும் கிடையாது. இம்மாத இறுதிக்குள் இது தொடர்பாக முடிவு காணப்படும் என அவர் நம்பிக்கைத் தெரிவித்தார்.

 Tags
BN

cooperating

face

Negeri Sembilan

no problem

PH

PRN


எண்மரை  சுட்டுக்கொன்ற 14 வயது பையன் கைது

மெக்சிக்கோ சிட்டி- மார்ச் 17 – போதைப் பொருள் விவகாரம் தொடர்பில் ஏற்பட்ட தகராறின்போது எண்மரை சுட்டுக்கொன்ற 14 வயது பையனை மெக்சிக்கோ போலீசார் கைது செய்தனர். மெக்சிக்கோ சிட்டியின் புறநகர் பகுதியிலுள்ள ஒரு வீட்டிற்கு மோட்டார் சைக்கிளில் சென்ற அந்த பையன் அவ்வீட்டிலுள்ளவர்களை ஒருவர் பின் ஒருவராக சுட்டுக்கொன்றதாக கூறப்பட்டது. இந்த சம்பவம் தொடர்பில் மேலும் ஒருவன் கைது செய்யப்பட்டுள்ளான். அதோடு போதைப் பொருள் குற்றச்சாட்டு தொடர்பில் அந்த பையனுடன் தொடர்புள்ள மேலும் எழுவர் கைது செய்யப்பட்டனர்.

 Tags
A 14-year

eight people

old boy killed


அதிகாரம் என்பது   நம்பிக்கையே தவிர , சலுகை  அல்ல ; பி.கே.ஆர்  உறுப்பினர்களுக்கு அன்வார் நினைவுறுத்து

கோலாலம்பூர், ஏப் 5 – அதிகாரம் என்பது நம்பிகைக்கையே தவிர சலுகை அல்ல என்பதை PKR உறுப்பினர்களுக்கு டத்தோஸ்ரீ Anwar Ibrahim நினைவுறுத்தியுள்ளார்.

இதனை கருத்திற்கொண்டு மக்களின் உரிமைகளுக்கும் அவர்களது நலன்களுக்கும் குறிப்பாக சமூக நலன்களில் கூடுதல் கவனம் செலுத்த வேண்டும் என அவர் கேட்டுக்கொண்டுள்ளார்.

கடமைகளையும் பொறுப்புணர்வுகளையும் நம்பிக்கையுடன் நிறைவேற்றி அர்த்தமுள்ள மாற்றங்களை கொண்டு வரவேண்டும் என PKR கட்சியின் 24ஆவது ஆண்டு நிறைவை முன்னிட்டு தமது முகநூலில் வெளியிட்ட வாழ்த்துச் செய்தியில் அக்கட்சியின் தலைவரும் பிரதமருமான Anwar வலியுறுத்தியிருக்கின்றார்.

இதனிடையே இன ,சமய மற்றும் ஆண் ,பெண் பாகுபாடு இன்றி மக்களின் நலன்களுக்காக PKR கட்சி எப்போதும் போராடிவரும் என அக்கட்சியின் தகவல் பிரிவு தலைவரும், தொடர்பு மற்றும் இலக்கவியல் அமைச்சருமான Fahmi Fadzil கேட்டுக்கொண்டார்.

 Tags
not a privilege

power is trust


தேசிய தினக் கொண்டாட்டம் ; புத்ராஜெயாவில் 22 சாலைகள் மூடப்படும்

கோலாலம்பூர், ஆகஸ்ட்டு 25 – நாட்டின் தேசிய தினக் கொண்டாட்டத்தை முன்னிட்டு, இம்மாதம் 31-ஆம் தேதி, புத்ராஜெயாவிலுள்ள, 22 சாலைகள் தற்காலிகமாக போக்குவரத்துக்கு மூடப்படவுள்ளன.

அதிகாலை மணி ஐந்து தொடங்கி, காலை மணி 11 வரையில், சம்பந்தப்பட்ட சாலைகள் கட்டங் கட்டமாக மூடப்படும் என, கோலாலம்பூர் போலீஸ் தலைவர் டத்தோ அலாவுடின் அப்துல் மஜித் தெரிவித்தார்.

தேசிய தினக் கொண்டாட்டத்தின் போது, 171 போக்குவரத்து அதிகாரிகள் உட்பட ஆயிரத்து 764 அரச மலேசிய போலீஸ் படை உறுப்பினர்கள் பணியில் அமர்த்தப்படுவார்கள் எனவும் அலாவுடின் சொன்னார்.

இவ்வாண்டு தேசிய தினக் கொண்டாட்டத்தில் பங்கேற்கவும், கலந்து கொள்ளவும் சுமார் ஒரு லட்சம் பேர் புத்ராஜெயாவில் திரள்வார்கள் என எதிர்ப்பார்க்கப்படுகிறது.

வாகனம் நிறுத்தும் இடம் மிகவும் குறைவாக உள்ளதால், பொது போக்குவரத்து சேவையை பயன்படுத்துமாறு வருகையாளர்கள் கேட்டுக் கொள்ளப்படுவதாகவும், அலாவுடின் சொன்னார்.

இ- ஹெய்லிங் வாகனங்கள், மஸ்ஜிட் பெசி, கிப்லாட் வாக், ஜாலான் துன் ஹுசைன் ஆகிய இடங்களில் மட்டும் பயணிகளை இறக்கி விடவும், ஏற்றவும் அனுமதி வழங்கப்படும்.

அதனால், அன்றைய நாள் புத்ராஜெயாவில், இலவசமாக ஏற்படுத்தப்படும் பொது போக்குவரத்து சேவைகளை பயன்படுத்த பொதுமக்கள் ஊக்குவிக்கப்படுவதாக அலாவுடின் குறிப்பிட்டார்.

இவ்வேளையில், தேசிய தினக் கொண்டாட்டத்தின் முன்னேற்பாடுகளுக்காக, இம்மாதம் 27-ஆம் தேதியிலிருந்து 29-ஆம் தேதி வரையில், அதிகாலை மணி ஐந்து தொடங்கி காலை மணி 11 வரையில், புத்ராஜெயாவிலுள்ள 18 சாலைகள் போக்குவரத்துக்கு மூடப்படும்.

 Tags
22 jalan ditutup

di Putrajaya

Sambutan Hari Kebangsaan:


பள்ளிவாசலின் வெளியே உள்ள ஒலிப்பெருக்கி; தொழுகையின் போது மட்டும் பயன்படுத்தவும்  –  பினாங்கு முப்தி

கோலாலம்பூர், ஏப் 6 – பள்ளிவாசலின் வெளியே உள்ள ஒலிப்பெருக்கி azan மற்றும் iqamah தொழுகையின் போது மட்டுமே பயன்படுத்துமாறு நினைவுறுத்தியுள்ளார் பினாங்கு முப்தி Datuk Seri Wan Salim Wan Mohd Noor.

பள்ளிவாசலின் வெளியே உள்ள ஒலிப்பெருக்கியை பயன்படுத்த வேண்டாம் என்பது, பினாங்கை பொருத்தவரை அரசாங்க பதிவேற்றில் இடம்பெறவில்லை.

பள்ளிவாசலின் வெளியே உள்ள ஒலிப்பெருக்கியினால் ஏற்படுத்தப்படும் பெரும் சப்தத்தால் உடல் நலம் பாதிக்கப்பட்ட, வயதானவர்கள் நிறைய பாதிப்பை எதிர்நோக்குவதாக சமீப காலமாக, நிறைய புகார்களை பெற்று வருகிறோம்.

நாம் நம்மை பற்றி மட்டும் எண்ணிக்கொண்டு சுற்றி இருப்பவர்களை நினைக்காமல் இருக்க கூடாது. குறிப்பாக, நகர்புறங்களில் வீடுகள் அனைத்தும் பக்கம் பக்கமாக இருக்கும் போது, ஒலிப்பெருக்கியில் எழுப்பப்படும் சத்தம் பிறருக்கு தொந்தரவாக இருக்கக்கூடும் என முப்தி கூறியுள்ளதாக Sinar Harian நாழேடு செய்தி வெளியிட்டுள்ளது.

கிராமப்புறங்களில் வீடுகள் தொலைவாக இருக்கும் பட்சத்தில் ஒலிப்பெருக்கிக்கான தேவை உள்ளது என கூறியுள்ளார் Wan Salim.

இந்நிலையில், 2015ஆம் ஆண்டு முதல், பள்ளிவாசலின் வெளிபுறங்களில் வைக்கப்படும் ஒலிப்பெருக்கி azan மற்றும் zikir தொழுகை நேரத்தை தவிர்த்து பிற நேரங்களில் பயன்படுத்துவதற்கு தடை விதிக்க பினாங்கு அரசாங்கம் முயற்சித்தது குறிப்பிடத்தக்கது. இருப்பினும் அதற்கு பெரும் எதிர்ப்பு கிளம்பியதால் அது கைவிடப்பட்டது குறிப்பிடத்தக்கது.

 Tags
Loudspeaker

outside

Penang Mufti

the mosque

Use during prayer only


உயிர் தப்புவதற்காக  முதலையுடன்  போராடிய  சிறுவனுக்கு 8 தையல்கள்

சண்டகான், மே 25 – சண்டகான், Kampung Batu Putih வீடமைப்பு பகுதியில் முதலை தாக்கப்படுவதிலிருந்து தம்மை பாதுகாத்துக்கொள்வதற்காக கடுமையான போராட்டத்தில் ஈடுபட்டபோது காயம் அடைந்த 9 வயது சிறுவனுக்கு 8 தையல்கள் போடப்பட்டன. அந்த சம்பவம் நிகழ்ந்தபோது அருகேயிருந்த அந்த சிறுவனின் தந்தையும் உதவியதால் அவன் உயிர் தப்பினான். கடல் நீர் பெருக்கத்தினால் அந்த வீடமைப்பு பகுதியில் நீர் உயர்ந்தபோது இச்சம்பவம் ஏற்பட்டதாக சண்டகான் வனவிலங்குத்துறையின் உதவியாளர் Mozain Abbas தெரிவித்தார். அண்டை வீட்டிலிருந்து வெளியேறி தமது வீட்டிற்கு அச்சிறுவன் நீந்திச்சென்றபோது திடீரென அங்கு வந்த முதலை அச்சிறுவனின் கையை கடித்ததாகவும் அப்போது அச்சிறுவனின் 39 வயது தந்தை உதவியதாக Mozain Abbas கூறினார்.

 Tags
a crocodile

Boy received 8

stitches after fighting


ரோலர் கோஸ்டர்’ விபத்து ; எண்மர் காயம்

முனிச், செப்டம்பர் 18 – அக்டோபர்பெஸ்ட் (Oktoberfest) விழாவின் போது, இரு ‘ரோலர் கோஸ்டர்’ இரயில் விபத்துக்குள்ளான சம்பவத்தில், எண்மர் சிராய்ப்பு காயங்களுக்கு இலக்காகினர்.

பாதிக்கப்பட்டவர்களில் பெரும்பாலானோர், சிறு காயங்களுக்கு இலக்கான வேளை ; மூவர் மட்டும் மேல் பரிசோதனைக்காக மருத்துவமனைக்கு கொண்டு செல்லப்பட்டதாக, மருத்துவ நிபுணர்கள் தெரிவித்தனர்.

அந்த விபத்தை தொடர்ந்து, ஹோலன்பிளிட்ஸ் (Hollenblitz) என அழைக்கப்படும் அந்த விளையாட்டு, விசாரணைக்கு வழிவிடும் வகையில் உடனடியாக நிறுத்தப்பட்டது.

சுமார் 30 பயணிகளுடன் பயணித்த ரோலர் கோஸ்டர் ஒன்று, நிறுத்தி வைக்கப்பட்டிருந்த மற்றொரு ரோலர் கோஸ்டரை மோதி விபத்துக்குள்ளானது. எனினும், அவ்விபத்துக்கான காரணம் இன்னும் தெரியவில்லை.


கோட்டு சூட்டில் கோத்தா கினாபாலு மலையேறி கவனத்தை ஈர்த்த  ஜப்பானியர்

கோலாலம்பூர், மார்ச் 24 – நம்மை விட ஒருவர் வித்தியாசமாக இருந்துவிட்டால் , பலரது கவனமெல்லாம் அந்நபர் மீதே இருக்கும்.

அந்த வகையில், பலரது கவனத்தை தன் பக்கம் ஈர்த்ததோடு, தனது விளம்பர யுக்தியை வெற்றியடையச் செய்திருக்கின்றார், கோட்டு சூட்டில் , கோத்தா கினபாலு மலையேறிய ஜப்பானிய ஆடவர்.

தன்னை வித்தியாசமாக நோக்கியவர்களிடம், கோத்தா கினாபாலு மலை உச்சியில் வர்த்தக பேச்சு வார்த்தைக்கு செல்கிறேன் என கூறிச் சென்ற Nobutaka Sada என்பவரின் காணொளியும் படங்களும் சமூக வலைத்தளங்களில் பலரது கவனத்தை ஈர்த்திருக்கின்றது.

தையல்காரரான Sada, தான் தைக்கும் கோட்டு சூட்டுகளை விளம்பரப்படுத்துவதற்காக , ஆடைக்கும் இடத்துக்கும் சற்றே பொருத்தமில்லாத இடங்களில் தோன்றி காணொளிகளை வெளியிடுவதை தனது வியாபார யுக்தியாக கொண்டிருக்கிறார் என்பது குறிப்பிடத்தக்கது.

 Tags
in business suit

Japanese tailor

leather shoes

scales Mt Kinabalu


புந்தோங்கில்  சுங்கை பாரி  சாலை  நிர்மாணிப்பு  பணி தொடங்கியது

ஈப்போ. செப் 20 – புந்தோங்கில் மிகவும் மோசமாக பழுதடைந்த நிலையில் இருந்த சுங்கை பாரி சாலை நிர்மாணிப்பு பணி் தொடங்கியதாக புந்தோங் சட்டமன்ற உறுப்பினர் துளசி் மனோகரன் தெரிவித்தார் . அந்த சாலையை நிர்மாணிக்க 8 லட்சம் ரிங்கிட் செலவிடப்படுகிறது. அதற்கு வீடமைப்பு ஊராட்சி அமைச்சு 5 லட்சம் ரிங்கிட்டையும் ஈப்போ மாநகர் மன்றம் 2 லட்சம் ரிங்கிட்டையும் மற்றும் தமது நிதி ஒதுக்கீட்டில் இருந்து வெ. 1 லட்சம் ரிங்கிட்டும் ஒதுக்கீடு செய்துள்ளதாக அவர் செய்தியாளர்களிடம் தெரிவித்தார். .

மிகவும் மோசமான நிலையில் இருந்துவந்த அந்த சாலையை சீரமைக்கும்படி பொதுமக்கள் தொடர்ந்து புகார்களை தெரிவித்து வந்தனர் . அதனை தொடர்ந்து தமது தொகுதியில் உள்ள அந்த சாலையை சீரமைப்பதற்கு தாம் முயற்சிகள் மேற்கொண்டதாகவும் இன்னும் ஒரு வாரத்தில் அப்பணி நிறைவுப் பெறும் என்றும் துளசி குறிப்பிட்டார். இந்த சாலையில் உள்ள கால்வாயை விரிவாக்கும் செய்யும் பணியை மேற்கொள்ளவும் திட்டமிடப்பட்டு வருவதாவும், இதன் வழி அந்த சாலை பழுதடையாமல் பாதுகாக்க வகை செய்யும் என்றும் அவர் சுட்டிக்காட்டினார்.

 Tags
Pembinaan Jalan Raya di Buntong

Tulasi Manogaran


நெகிரி  செம்பிலானில்  5 இந்தியர்கள்  உட்பட அனைத்து  36 தொகுதிகளிலும்   பெரிக்காத்தான்  நேசனல்   வேட்பாளர்களை நிறுத்தியுள்ளது

அடுத்த மாதம் 28 ஆம் தேதி நடைபெறவிருக்கும் நெகிரி செம்பிலான் மாநில சட்டமன்ற தேர்தலில் பெரிக்காத்தான் நேசனல் அனைத்து 36 தொகுதிகளிலும் போட்டியிடுவதற்கான வேட்பாளர்களின் பெயர் பட்டியலை அறிவித்துள்ளது. Bukit Kepayang கில் P.Subramaniam , Bahau தொகுதியில் SP kumar, Mambau தொகுதியில் N.Satesh Kumar , Lukut ட்டில் S.Ragu, ஆகியோரும் பெரிக்காத்தான் நேசனல் கூட்டணியின் வேட்பாளராக களம் இறக்கப்பட்டுளளனர். முன்னாள் துணையமைச்சர் Eddin Syazlee Shith முன்னாள் மந்திரிபுசாரின் துணைவியாருக்கு எதிராக களம் இறக்கப்பட்டுள்ளார். வேட்பாளர்களின் பட்டியலை நெகிரி செம்பிலான் பெரிக்காத்தான் நேசனல் தலைவர் Ahmad Faizal Azumu அறிவித்தார். பெர்சத்து 15 சட்டமன்ற தொகுதிகளிலும்,பாஸ் 13 இடங்களிலும், கெராக்கான் ஆறு தொகுதிகளிலும் போட்டியிடுவதாக அவர் தெரிவித்தார்.

எனினும் ஜெராம் பாடாங் மற்றும் Tanjung Padang தொகுதிகளுக்கான வேட்பாளர் இன்று அறிவிக்கப்படுவார்கள் என தெரிவிக்கப்பட்டது. பெர்சத்துவின் 15 வேட்பாளர்களில் இருவர் அதன் துணைப்பிரிவையும், பாஸ் கட்சியின் வேட்பாளர்களில் மூவர் முஸ்லிம் அல்லாத பிரிவைச் சேர்ந்தவர்களாவர். முன்னாள் மந்திரிபெசார் ராய்ஸ் யாத்திமின் மகன் Danni Rais சும் பெரிக்காத்தான் நேசனல் வேட்பாளராக நிறுத்தப்பட்டுள்ளார்.

 Tags
all 36 seats

in Negeri Sembilan

PN

to contest


ஒற்றுமை அரசாங்கத்தில் இணைவதற்கான பிரதமரின் முன்மொழிவு குறித்து பாஸ் பேராளர்கள் விவாதிக்கலாம்

கோலாலம்பூர், அக் 17 – ஒற்றுமை அரசாங்கத்தில் இணைவதற்கு பாஸ் கட்சிக்கு தெரிவித்த ஆலோசனை குறித்து இந்த வாரம் நடைபெறும் பாஸ் கட்சியின் ஆண்டு பேராளர் கூட்டத்தில் சுதந்திரமாக விவாதிப்பதற்கு அனுமதி வழங்கப்பட்டுள்ளதாக அக்கட்சியின் துணைத் தலைவர் துவான் இப்ராஹிம் துவான் மான் கூறியிருக்கிறார். பாஸ் கட்சி எந்தவொரு தலைப்புகள் அல்லது பிரச்சனைகள் பற்றிய விவாதங்களை ஒருபோதும் தடுக்கவில்லை என்றும், தலைப்பு இஸ்லாமிய போதனைகளுக்கு முரணாக இருக்கும் வரை வெளிப்படையாக செயல்படுவதாக துவான் இப்ராஹிமை மேற்கோள் காட்டி உத்துசான் மலேசியா தகவல் வெளியிட்டுள்ளது.

அண்மைய பொது மற்றும் மாநில தேர்தல் முடிவுகளின் அடிப்படையில், மக்கள் பெரிக்காத்தான் நேசனல் கூட்டணியுடன் இருப்பது தெளிவாகிறது. பெரிக்காத்தான் நேசனல் கூட்டணி கட்சியாக பாஸ் இருப்பதால் வாக்காளர்களுக்கு நாங்கள் அளித்த வாக்குறுதிகளையும், உறுதிமொழிகளையும் தொடர்ந்து கடைப்பிடிப்போம் என துவான் இப்ராஹிம் தெரிவித்தார்.

 Tags
'muktamar'

free to debate

in this weekend's

PAS delegates

PM Anwar's offer

says Tuan Ibrahim

to join unity govt


இரு பெண் பிள்ளைகளை பாலியல் அடிமைகளாக்கிய காமுகன் ; 702 ஆண்டுகள் சிறைத் தண்டனையும், 234 பிரம்படிகளும் விதிக்கப்பட்டன

மூவார், ஆகஸ்ட்டு 14 – “எனது செயலுக்கான இந்த தண்டனையை ஏற்றுக் கொள்கிறேன்” என தந்தை ஒருவன் மாஜிஸ்திரேட் நீதிமன்றத்தில் தெரிவித்தான்.

முன்னதாக, தனது இரு பெண் பிள்ளைகளை கற்பழித்ததோடு, பாலியல் பலாத்காரம் செய்த குற்றச்சாட்டை அவன் ஒப்புக் கொண்டதை அடுத்து, 702 ஆண்டுகள் சிறைத் தண்டனையும், 234 பிரம்படிகளும் விதித்து மூவார் செஷனஸ் நீதிமன்றம் தீர்ப்பளித்தது.

அந்த 53 வயது ஆடவனுக்கு எதிராக, 19 கற்பழிப்பு குற்றச்சாட்டுகளும், 11 மானபங்க குற்றச்சாட்டுகளும் சுமத்தப்பட்டன.

அந்த குற்றங்களுக்காக விதிக்கப்பட்ட சிறைத் தண்டனை, அவன் கைதான ஜூலை பத்தாம் தேதியிலிருந்து ஒருசேர அமலுக்கு வந்தன.

அதனால், அவன் 42 ஆண்டுகள் மட்டுமே சிறைத் தண்டனையை அனுபவிக்க வேண்டும் என்பதோடு, குற்றவியல் நடைமுறைச் சட்டப்படி, ஒருவருக்கு அதிகபட்சம் 24 பிரம்படிகளை மட்டுமே நிறைவேற்ற முடியும்.

2017-ஆம் ஆண்டு தொடங்கி, தற்போது 12 மற்றும் 15 வயதாகும் தனது இரு பெண் பிள்ளைகளிடம் அவன் அந்த கொடூர செயலை புரிந்துள்ளான்.

அந்த பெண்களில் ஒருவர் தற்சமயம் ஐந்து வாரம் கர்ப்பிணி என்பதும் குறிப்பிடத்தக்கது.

 Tags
234 sebatan

berjumlah 702 tahun

hamba seks

Jadikan dua anak

lelaki dihukum penjara


இசைப்புயல்  AR Rahman  புக்கிட் ஜாலில் விளையாட்டரங்கை  அதிரச் செய்தார்

கோலாலம்பூர், ஜன 29 – இசைப் புயல் A.R Rahman Bukit Jalil விளையாட்டரங்கை தமது இசை நிகழ்ச்சியின் மூலம் நேற்றிரவு அதிரச் செய்தார். Oscar விருது வென்றவருமான AR Rahmah அந்த விருது பெற்றதற்கு தகுதியானவர் என்பதை நிருபிக்கும் வகையில் bukit Jalil தேசிய விளையாட்டரங்கில் திரண்டிருந்த 60,000 ரசிகர்ளை தமது இசை நிகழ்ச்சியின் வாயிலாக மகிழ்ச்சிக் கடலில் ஆழ்த்தினார். இசையமைப்பாளர், பாடகர், பாடலாசிரியர், என்ற பன்முகத்தன்மையை கொண்ட Rahman நேற்றிரவு மணி 8.30 முதல் இசைநிகழ்ச்சியை படைத்து மலேசிய ரசிகர்களை மெய்சிலிர்க்க வைத்தார்.

Sivaji the boss திரைப்படத்தில் இடம்பெற்றிருந்த பாடலுடன், Chaiya chaiya, ஊர்வசி ஊர்வசி ,வந்தே மாதரம் போன்ற பாடல்களையும் அவர் பாடி ரசிகர்களின் பலத்த கைதட்டலை பெற்றார். Secret of Success: Live in Malaysia 2023 என்ற தலைப்பிலான AR Rahman இசை நிகழ்ச்சியில் பிரபல பின்னணி பாடகரான Hariharan, Shweta Mohan ஆகியோர் பாடல்களை பாடியதோடு Drum கலைஞர் சிவமணியும் தமது திறமையை காட்டினார். இவர்களுடன் நம் நாட்டு பிரபல பாடகியான சித்தி நோர் ஹலிசாவும் முன்பே வா தமிழ்ப்பாடலை பாடி அரங்கத்தை அதிர வைத்தார். சித்தி நோர் ஹலிசாவுடன் பாடகர் ஹரிசரன் இப்பாடலை பாடினார்.

பிரதமர் டத்தோஸ்ரீ Anwar Ibrahim, அவரது துணைவியார் டாக்டர் வான் அஜிஸா, தகவல் மற்றும் இலக்கவியல் அமைச்சர் Fahmi Fadzil, மலேசியாவிலுள்ள இந்திய தூதர் B.N Reddy ஆகியோரும் இந்த நிகழ்ச்சியில் கலந்துகொண்டனர்.

 Tags
AR Rahman

Bukit Jalil National Stadium

Live in concert

performed

secret of success

stunning concert